title: Rozhodnutie Komisie (EÚ) 2017/1088 z 24. marca 2017 o štátnej pomoci SA.35484 (2013/C) [ex SA.35484 (2012/NN)], ktorá sa týka určitých čiastkových výskumných opatrení podľa zákona o mlieku a tukoch [oznámené pod číslom C(2017) 1863]

text:
               20.6.2017

               SK

               Úradný vestník Európskej únie

               L 156/25

         ROZHODNUTIE KOMISIE (EÚ) 2017/1088
   z 24. marca 2017
   o štátnej pomoci SA.35484 (2013/C) [ex SA.35484 (2012/NN)], ktorá sa týka určitých čiastkových výskumných opatrení podľa zákona o mlieku a tukoch

         [oznámené pod číslom C(2017) 1863]

   (Iba nemecké znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie, a najmä na jej článok 108 ods. 2 prvý pododsek,
   po tom, ako sa v súlade s uvedeným ustanovením zainteresovaným stranám adresovala výzva, aby predložili svoje stanoviská (1), a so zreteľom na ich pripomienky,
   keďže:
   1.   POSTUP

               (1)

               Komisia listami z 28. novembra 2011 a 27. februára 2012 požiadala Nemecko o dodatočné informácie vzhľadom na výročnú správu z roku 2010 o štátnej pomoci v sektore poľnohospodárstva, ktorú Nemecko predložilo podľa článku 26 nariadenia Rady (EÚ) 2015/1589 (2). Nemecko otázky Komisie zodpovedalo v listoch zo 16. januára 2012 a z 27. apríla 2012. Na základe odpovedí Nemecka sa zistilo, že Nemecko poskytlo nemeckému mliekarenskému sektoru finančnú podporu podľa zákona o obchode s mliekom, mliečnymi výrobkami a tukmi („Gesetz über den Verkehr mit Milch, Milcherzeugnissen und Fetten“, ďalej len „zákon o mlieku a tukoch“ alebo „ZMT“) z roku 1952.

               (2)

               Komisia listom z 2. októbra 2012 informovala Nemecko, že predmetné opatrenia boli zapísané ako neoznámená pomoc pod registračným číslom SA.35484 (2012/NN). Nemecko listami zo 16. novembra 2012, zo 7., z 8., 11., 13., zo 14., z 15. a 19. februára, 21. marca, 8. apríla, 28. mája, 10. a 25. júna a 2. júla 2013 poskytlo ďalšie informácie.

               (3)

               Listom zo 17. júla 2013 (3) Komisia oznámila Nemecku svoje rozhodnutie začať vzhľadom na určité čiastkové opatrenia vykonané podľa ZMT konanie v zmysle článku 108 ods. 2 Zmluvy o fungovaní Európskej únie (ZFEÚ) (ďalej len „rozhodnutie o začatí konania“). V tom istom liste Komisia dospela k záveru, že ďalšie čiastkové opatrenia buď v období od 28. novembra 2001 do 31. decembra 2006, alebo v období od 1. januára 2007, alebo v oboch obdobiach, sú zlučiteľné s vnútorným trhom, alebo že nejde o štátnu pomoc v zmysle článku 107 ods. 1 ZFEÚ, alebo že nepatria do rozsahu pôsobnosti pravidiel štátnej pomoci.

               (4)

               Pokiaľ ide o čiastkové opatrenia, ktoré sú predmetom tohto rozhodnutia, konkrétne o čiastkové výskumné opatrenia označované v rozhodnutí o začatí konania ako čiastkové opatrenia BY 2, BY 11, BY 12 a BY 13 (ďalej len „čiastkové opatrenia“), Komisia uviedla, že tieto čiastkové opatrenia vykazujú všetky charakteristické znaky štátnej pomoci a že oprávnené náklady zodpovedajú oprávneným nákladom povoleným podľa platných pravidiel štátnej pomoci (pozri odôvodnenia 203 a 209 rozhodnutia o začatí konania).

               (5)

               Komisia však od Nemecka nedostala dostatočné informácie o intenzite pomoci, najmä či intenzita pomoci zodpovedala sadzbám povoleným podľa platných pravidiel štátnej pomoci (pozri odôvodnenia 204, 205, 210 a 211 rozhodnutia o začatí konania), a preto vyjadrila pochybnosti o zlučiteľnosti opatrení s vnútorným trhom (pozri odôvodnenia 206 a 212 rozhodnutia o začatí konania). Preto požiadala Nemecko, aby predložilo svoje pripomienky a poskytlo všetky informácie, ktoré môžu pomôcť pri hodnotení pomoci za obdobie od 28. novembra 2001 (pozri odôvodnenie 276 rozhodnutia o začatí konania).

               (6)

               Nemecko zaujalo stanovisko k rozhodnutiu o začatí konania listom z 20. septembra 2013. Listami z 22. septembra 2016 a 25. októbra 2016 bavorské ministerstvo poľnohospodárstva poskytlo dodatočné vysvetlenia.

               (7)

               Rozhodnutie o začatí konania bolo uverejnené v Úradnom vestníku Európskej únie
                   (4). Komisia vyzvala zainteresované strany, aby predložili svoje pripomienky v priebehu jedného mesiaca. K čiastkovým opatreniam nedostala osobitné pripomienky od zainteresovaných strán (pojem „čiastkové opatrenia“ sa zavádza ako skrátená forma pre príslušné čiastkové opatrenia uvedené v odôvodnení 4).

         2.   OPIS ČIASTKOVÝCH OPATRENÍ

               (8)

               ZMT je nemecký spolkový zákon, ktorý nadobudol účinnosť v roku 1952. Je to rámcový zákon s neobmedzenou platnosťou.

               (9)

               Na základe § 22 ods. 1 ZMT sú nemecké spolkové krajiny oprávnené vyberať od mliekarní poplatok za mlieko v závislosti od množstva dodaného mlieka.

               (10)

               V § 22 ods. 2 ZMT sa stanovuje, že prostriedky získané z poplatku za mlieko sa môžu využiť len na:

                           a)

                           podporu a zachovanie akosti na základe určitých vykonávacích predpisov;

                           b)

                           zlepšenie hygieny pri získavaní, dodávkach, úprave a spracovaní, ako aj odbyte mlieka a mliečnych výrobkov;

                           c)

                           kontroly dojivosti;

                           d)

                           poradenstvo v oblasti mliekarenstva pre podniky a priebežné vzdelávanie dorastu v odbore;

                           e)

                           propagáciu s cieľom zvýšiť spotrebu mlieka a mliečnych výrokov;

                           f)

                           vykonávanie úloh vyplývajúcich zo ZMT.

               (11)

               V § 22 ods. 2a ZMT sa stanovuje, že odchylne od odseku 2 sa prostriedky získané z poplatku za mlieko môžu použiť aj na:

                           a)

                           zmiernenie štrukturálne podmienených vyšších nákladov na zber pri dodávkach mlieka a smotany od výrobcu do mliekarní,

                           b)

                           zmiernenie zvýšených nákladov na dopravu pri dodávkach mlieka medzi mliekarňami, ak sú takéto dodávky potrebné na zabezpečenie zásobovania odbytísk mliekarní, do ktorých dodávky smerujú, konzumným mliekom a

                           c)

                           podporu kvality pri centrálnom odbyte mliečnych výrobkov.

               (12)

               V Bavorsku bol výber a používanie poplatku za mlieko upravený bavorským nariadením o poplatku za mlieko („Bayerische Milchumlageverordnung“).

               (13)

               V Bavorsku sa poplatok za mlieko používal na financovanie čiastkových výskumných opatrení uvedených v odôvodnení 4, konkrétne:

                           BY 2 – „Die Erhöhung des Milchproteingehaltes durch Management und Züchtung: Eine Perspektive für Milcherzeuger, Verbraucher und Industrie“ (Zvyšovanie obsahu mliečnych bielkovín hospodárením a chovom: Perspektíva pre producentov mlieka, spotrebiteľov a priemysel);

                           BY 11 – „Förderung der Anpassung von Untersuchungsmethoden zur Bearbeitung spezifischer Fragestellungen sowie der Methodenentwicklung in Kooperation mit Forschungseinrichtungen und der Nutzbarmachung und des Transfers wissenschaftlicher Erkenntnisse für die bayerische Milchwirtschaft“ (Podpora prispôsobovania výskumných metód v záujme riešenia špecifických otázok a vývoja metód v spolupráci s výskumnými ústavmi a prenosu vedeckých poznatkov pre bavorský mliekarenský priemysel);

                           BY 12 – „Entwicklung einer anti-listeriellen, frühen Oberflächenreifungskultur für geschmierte Käse“ (Vývoj antilisterióznej látky na ochranu povrchu syra pri zrení);

                           BY 13 – „Überwachung von antimikrobiellen Rückständen der Milch – Etablierung des neuen Biosensor-Systems MCR3 für Routineuntersuchungen in der Praxis“ (Monitorovanie antimikrobiálnych rezíduí v mlieku – zavedenie nového biosenzorického systému MCR3 na bežné praktické skúšanie).

                     Posledné čiastkové opatrenie bolo financované aj z bavorského krajinského rozpočtu.

               (14)

               Uvedený osobitný právny základ na realizáciu čiastkových opatrení zahŕňal aj:

                           —

                           rozpočtové pravidlá Bavorska („Bayerische Haushaltsordnung“), najmä články 23 a 44, ako aj príslušné administratívne predpisy („Verwaltungsvorschriften“);

                           —

                           polročný rozpočtový plán bavorského ministerstva poľnohospodárstva vrátane kapitoly o výdavkoch z „osobitného fondu pre mlieko a tuky“ („Sondervermögen Milch und Fett“);

                           —

                           administratívne právne akty bavorského ministerstva poľnohospodárstva povoľujúce výskumné projekty a výdavky („Ausgabeermächtigung“).

               (15)

               Rozhodnutia o tom, aký druh výskumu sa má realizovať a financovať z poplatku za mlieko, boli prijaté v rámci osobitného rozhodovacieho postupu na rôznych rozhodovacích úrovniach: Správna rada krajinského združenia bavorských mliekarenských podnikov („Vorstand der bayerischen Landesvereinigung der Milchwirtschaft“) vydáva zoznam predbežne vybraných projektov a predkladá ho na hlasovanie na členskej schôdzi („Mitgliederversammlung“) daného združenia. Valné zhromaždenie hlasuje aj o plánovanom rozpočte projektov. Na základe hlasovania a polročného rozpočtového plánu bavorské ministerstvo poľnohospodárstva vydáva administratívne právne akty, ktorými povolí výdavky pre vybrané výskumné projekty („Ausgabeermächtigung“). Pre každý projekt sa prijíma samostatné rozhodnutie.

         3.   PRIPOMIENKY NEMECKA

               (16)

               Nemecko poskytlo tieto informácie, pokiaľ ide o zlučiteľnosť podmienok požadovaných v rozhodnutí o začatí konania:

      BY 2 – „Die Erhöhung des Milchproteingehaltes durch Management und Züchtung: Eine Perspektive für Milcherzeuger, Verbraucher und Industrie“ (Zvyšovanie obsahu mliečnych bielkovín hospodárením a chovom: Perspektíva pre producentov mlieka, spotrebiteľov a priemysel):

               (17)

               Projekt sa realizoval v rokoch 2008 až 2012. Príjemcom bola Technická univerzita v Mníchove („Technische Universität München“).

               (18)

               Celkový rozpočet projektu bol 600 000 EUR. Finančné prostriedky sú rozdelené takto:

                  Tabuľka 1

                           Zdroj

                           EUR ročne

                           EUR spolu

                           % z celkového rozpočtu

                           Vlastné zdroje príjemcu

                           20 000

                           100 000

                           16,67

                           Skupina podnikov Theo Müller

                           75 000

                           350 000

                           58,33

                           Poplatok za mlieko (ZMT)

                           35 000

                           150 000

                           25

               (19)

               Výška pomoci pochádzajúcej z poplatku za mlieko bola 150 000 EUR, čo predstavovalo 25 % celkového rozpočtu na výskumný projekt.

      BY 11 – „Förderung der Anpassung von Untersuchungsmethoden zur Bearbeitung spezifischer Fragestellungen sowie der Methodenentwicklung in Kooperation mit Forschungseinrichtungen und der Nutzbarmachung und des Transfers wissenschaftlicher Erkenntnisse für die bayerische Milchwirtschaft“ (Podpora prispôsobovania výskumných metód v záujme riešenia špecifických otázok a vývoja metód v spolupráci s výskumnými ústavmi a prenosu vedeckých poznatkov pre bavorský mliekarenský priemysel):

               (20)

               Cieľom tohto projektu bolo zmodernizovať existujúce metódy analýzy mlieka a dotazníky so špecifickými otázkami o mlieku. Výsledky výskumného projektu boli určené pre mliekarenské podniky v Bavorsku pri výrobe mlieka a spracúvaní mliečnych výrobkov.

               (21)

               Projekt sa realizoval v rokoch 2002 až 2011. Pomoc sa poskytovala ročne.

               (22)

               Rozpočet projektu a výška pomoci boli takéto:

                  Tabuľka 2

                  Obdobie 2002 – 2006

                           Rok

                           2002

                           2003

                           2004

                           2005

                           2006

                           Rozpočet projektu (v EUR)

                           332 505,30

                           416 945,14

                           616 483,19

                           812 433,90

                           587 072,90

                           Výška pomoci (EUR)

                           222 261,52

                           288 240,39

                           423 429,64

                           564 887,80

                           391 124,32

                           Intenzita pomoci (%)

                           66,84

                           69,13

                           68,68

                           69,53

                           66,62

                  Tabuľka 3

                  Obdobie 2007 – 2012

                           Rok

                           2007

                           2008

                           2009

                           2010

                           2011

                           2012

                           Rozpočet projektu (v EUR)

                           378 169,60

                           324 134,53

                           376 916,07

                           369 009,52

                           409 803,32

                           343 753,57

                           Výška pomoci (EUR)

                           273 898,60

                           240 292,53

                           274 014,01

                           268 866,52

                           301 076,32

                           257 259,72

                           Intenzita pomoci (%)

                           72,43

                           74,13

                           72,70

                           72,86

                           73,47

                           74,84

               (23)

               Príjemcom bolo združenie Milchwirtschaftlicher Verein Allgäu-Schwaben e. V., stredne veľký podnik (5) (ďalej len: „MSP“). Výsledky výskumu boli prezentované na rôznych domácich a medzinárodných podujatiach, ako aj v mnohých domácich a medzinárodných vedeckých časopisoch (6).

      BY 12 – „Entwicklung einer anti-listeriellen, frühen Oberflächenreifungskultur für geschmierte Käse“ (Vývoj antilisterióznej látky na ochranu povrchu syra pri zrení:

               (24)

               V liste z 20. septembra 2013 Nemecko uviedlo, že pôvodne uviedlo nesprávny opis projektu, ktorý sa posudzoval na účely rozhodnutia o začatí konania. Táto chyba vznikla zámenou s iným projektom s podobným názvom, ktorý bol v plnej miere financovaný zo súkromných zdrojov. Nemecko poskytlo o projekte, ktorý bol financovaný z poplatku za mlieko, takéto nové informácie:

               (25)

               Cieľom projektu bolo hľadanie interakcií medzi baktériami Listeria monocytogenes a baktériami v použitých červených mazadlách. Účelom projektu bol základný mikrobiologický výskum. Výsledkom bolo, že sa dokázal mimoriadny inhibičný potenciál niektorých kmeňov Pichia norvegensis voči baktériám Listeria monocytogenes; toto zistenie predtým nebolo vedecky opísané. Tento objav sa nemohol okamžite použiť pri výrobe syra, lebo bolo treba viac objasniť základnú molekulárnu povahu uvedeného inhibičného princípu.

               (26)

               Projekt sa realizoval v rokoch 2006 až 2008. Rozpočet projektu bol 30 000 EUR. Projekt bol plne financovaný z poplatku za mlieko.

               (27)

               Príjemcom bola Technická univerzita v Mníchove („Technische Universität München“), verejný neziskový subjekt vysokoškolského vzdelávania.

      BY 13 – „Überwachung von antimikrobiellen Rückständen der Milch – Etablierung des neuen Biosensor-Systems MCR3 für Routineuntersuchungen in der Praxis“ (Monitorovanie antimikrobiálnych rezíduí v mlieku – zriadenie nového biosenzorického systému MCR3 na bežné praktické skúšanie).

               (28)

               Projekt sa realizoval v rokoch 2010 a 2011. Oprávnené náklady predstavovali 73 234,58 EUR. Pomoc bola poskytnutá v roku 2010 a pochádzala z dvoch zdrojov: z poplatku za mlieko a bavorského krajinského rozpočtu („Cluster Ernährung“). Výška pomoci vyplatená z poplatku za mlieko bola 26 500 EUR a výška pomoci vyplatená z „Cluster Ernährung“ bola 26 500 EUR. Intenzita pomoci bola teda 72,4 %.

               (29)

               Príjemcom bol MSP Milchprüfring Bayern e. V (7). Výsledky výskumu boli prezentované na rôznych domácich a medzinárodných podujatiach, ako aj v mnohých domácich a medzinárodných vedeckých časopisoch (8).

         4.   POSÚDENIE EXISTENCIE ŠTÁTNEJ POMOCI

               (30)

               V rozhodnutí o začatí konania Komisia vyjadrila názor, že čiastkové opatrenia vykazujú všetky charakteristické znaky štátnej pomoci.

               (31)

               Podľa článku 107 ods. 1 ZFEÚ je akákoľvek štátna pomoc alebo pomoc poskytnutá zo štátnych zdrojov, ktorá narúša hospodársku súťaž alebo hrozí narušením hospodárskej súťaže tým, že zvýhodňuje určité podniky alebo výrobu určitých druhov tovaru, nezlučiteľná s vnútorným trhom, pokiaľ ovplyvňuje obchod medzi členskými štátmi.

         4.1.   Pomoc poskytovaná štátom alebo zo štátnych prostriedkov

               (32)

               Pomoc bola poskytnutá najmä z poplatku za mlieko. V prípade čiastkového opatrenia BY 13 bola poskytnutá aj z bavorského krajinského rozpočtu.

               (33)

               Finančné zdroje pochádzajúce z bavorského krajinského rozpočtu predstavujú štátne zdroje. Finančné zdroje pochádzajúce z poplatku za mlieko sa tiež považujú za štátne zdroje v zmysle článku 107 ods. 1 ZFEÚ z týchto dôvodov:

               (34)

               Podľa ustálenej judikatúry nie je vhodné rozlišovať medzi prípadmi, v ktorých pomoc poskytuje priamo štát a prípadmi, v ktorých pomoc poskytuje verejná alebo súkromná inštitúcia, ktorú štát na tento účel určil alebo zriadil. Na to, aby bolo možné poskytnuté výhody kategorizovať ako štátnu pomoc v zmysle článku 107 ods. 1 ZFEÚ, však musia byť, po prvé, poskytnuté priamo alebo nepriamo zo štátnych zdrojov a, po druhé, musí byť možné ich pripísať štátu.

               (35)

               Pokiaľ ide o opatrenia opísané vyššie, predmetný poplatok sa zjavne vyberá na základe spolkového zákona ZMT v spojení s bavorským predpisom o poplatku za mlieko.

               (36)

               Konkrétne sa v § 22 ods. 1 prvej vete ZMT stanovuje, že vlády spolkových krajín po dohode s krajinským združením alebo profesijnými organizáciami môžu spoločne vyberať od mliekarní, stredísk na zber mlieka alebo smotany poplatky s cieľom podporovať mliekarenský priemysel.

               (37)

               Podľa § 22 ods. 1 druhej vety ZMT môžu vlády spolkových krajín na žiadosť krajinského združenia alebo profesijnej organizácie spoločne vyberať poplatky do výšky 0,2 centa za kilogram dodaného mlieka. Preto suverenitu nad poplatkami jednoznačne nesú vlády spolkových krajín.

               (38)

               Právny základ vyberania poplatku za mlieko v Bavorsku poskytuje bavorský predpis o poplatku za mlieko, ktorý upravuje podrobné ustanovenia vrátane výšky poplatku. V dôsledku toho vyberanie poplatku za mlieko upravuje bavorská vláda, čiže štát. Tomuto záveru neprotirečí ani skutočnosť, že daný predpis bol vydaný po porade s príslušným krajinským mliekarským združením.

               (39)

               V tomto prípade sa poplatok vyberá od súkromných podnikov – mliekarní. Príjmy z tejto dane sa odvádzajú do bavorského rozpočtu ešte pred tým, ako sa používajú na financovanie čiastkových výskumných opatrení. Preto sa usudzuje, že podliehajú verejnej kontrole.

               (40)

               Komisia dospela k záveru, že opatrenia financované z fondu poplatkov za mlieko sú podporované zo štátnych zdrojov a sú pripísateľné štátu.

         4.2.   Podniky/selektívne výhody

               (41)

               Pomoc získali títo príjemcovia: Technická univerzita v Mníchove (čiastkové opatrenie BY 2 a BY 12), združenie Milchwirtschaftlicher Verein Allgäu-Schwaben e. V. (čiastkové opatrenie BY 11) a podnik Milchprüfring Bayern e. V. (čiastkové opatrenie BY 13).

               (42)

               Technická univerzita v Mníchove je verejná výskumná organizácia. V prípade čiastkového opatrenia BY 2 sa musí považovať za podnik, pretože vykonávala hospodársku činnosť, konkrétne zmluvný výskum v oblasti poľnohospodárstva s cieľom dosiahnuť konkrétne výsledky, ktoré majú pri výrobe mlieka používať producenti mlieka a mliekarenské podniky. Hospodársku povahu činnosti podčiarkuje to, že do financovania výskumného projektu boli zapojené aj súkromné podniky [skupina podnikov Theo Miller, pozri odôvodnenie 18]. Možno dospieť k záveru, že výskumná organizácia realizovala zmluvný výskum a výsledky výskumu poskytla obchodným podnikom.

               (43)

               V prípade čiastkového opatrenia BY 12 sa Technická univerzita v Mníchove nemá považovať za podnik, pretože vykonávala činnosť nehospodárskej povahy, najmä vykonávanie nezávislého výskumu na získanie hlbších vedomostí v mikrobiológii. Ako sa uvádza v odôvodnení 24, Nemecko poskytlo nové informácie o tomto čiastkovom opatrení, ktoré neboli posúdené v rozhodnutí o začatí konania. Podľa týchto nových informácií sa výskumný projekt v rámci čiastkového opatrenia BY 12 týka nezávislého výskumu, t. j. základného mikrobiologického výskumu bez priameho praktického uplatnenia.

               (44)

               Združenie Milchwirtschaftlicher Verein Allgäu-Schwaben e. V. (čiastkové opatrenie BY 11) a podnik Milchprüfring Bayern e. V. (čiastkové opatrenie BY 13) sú formy organizácie zástupcov odvetvia výroby mlieka a mliekarenského priemyslu v Bavorsku súkromného právneho charakteru, ktoré vykonávajú rôzne ekonomické činnosti a služby na zmluvnom základe v záujme bavorských výrobcov mlieka, spracovateľov mlieka a iných podnikateľských subjektov v mliekarenskom sektore. Pokiaľ ide o čiastkové opatrenia BY 11 a BY 13, vykonávali zmluvný výskum v oblasti poľnohospodárstva s cieľom dosiahnuť konkrétne výsledky, ktoré majú pri výrobe mlieka používať poľnohospodári produkujúci mlieko a mliekarenské podniky. V Nemecku spĺňajú definíciu MSP.

               (45)

               Traja vybraní príjemcovia v úlohe podnikov získali selektívnu výhodu, pretože náklady na projekt, ktoré tvoria časť ich ekonomickej činnosti a ktoré za bežných okolností mali znášať z vlastného rozpočtu, boli kryté z prostriedkov pochádzajúcich z krajinského rozpočtu a z poplatku za mlieko.

         4.3.   Narušenie hospodárskej súťaže a vplyv na obchod

               (46)

               V súlade s judikatúrou Súdneho dvora posilnenie konkurenčnej pozície podniku poskytnutím štátnej pomoci vo všeobecnosti narúša hospodársku súťaž vo vzťahu k ostatným konkurenčným podnikom, ktoré by túto pomoc nezískali (9). Pomoc podniku, ktorý svoju činnosť prevádzkuje na trhu otvorenom obchodovaniu v rámci Únie, by mohla ovplyvniť obchod medzi členskými štátmi (10). V období 2001 – 2012 zaznamenal obchod s poľnohospodárskymi výrobkami v rámci Únie nezanedbateľný objem. Napríklad dovoz výrobkov položky 0401 kombinovanej nomenklatúry (Mlieko a smotana, nezahustené ani neobsahujúce pridaný cukor ani ostatné sladidlá) (11) predstavoval v roku 2011 hodnotu 1,2 miliardy EUR a ich vývoz 957 miliónov EUR (12).

               (47)

               Čiastkové opatrenia posudzované v tomto rozhodnutí sú zamerané na podporu činností priemyselného zmluvného výskumu v odvetví poľnohospodárstva, a to predovšetkým v mliekarenskom sektore. Vzhľadom na rozsiahly obchod s mliečnymi výrobkami preto možno vychádzať z predpokladu, že predmetné čiastkové opatrenia vedú k narušeniu hospodárskej súťaže alebo predstavujú hrozbu narušenia hospodárskej súťaže a negatívne ovplyvňujú obchod medzi členskými štátmi.

         4.4.   Záver o existencii pomoci

               (48)

               Preto možno dospieť k záveru, že čiastkové opatrenia BY 2, BY 11 a BY 13 predstavujú štátnu pomoc v zmysle článku 107 ods. 1 ZFEÚ, zatiaľ čo čiastkové opatrenie BY 12 nepredstavuje čiastkovú pomoc, lebo príjemca nevykonával hospodársku činnosť.

         5.   POSÚDENIE ZÁKONNOSTI POMOCI

               (49)

               Podľa článku 108 ods. 3 ZFEÚ sú členské štáty povinné informovať Komisiu o akomkoľvek zámere udeliť pomoc a túto pomoc nesmú zrealizovať, kým ju Komisia neuzná za zlučiteľnú (povinnosť zdržať sa konania). Nemecko neoznámilo Komisii čiastkové opatrenia BY 2, BY 11 a BY 13 pred ich realizáciou.

               (50)

               Čiastkové opatrenia BY 2, BY 11 a BY 13 predstavujú novú pomoc v zmysle článku 1 písm. c) nariadenia (EÚ) 2015/1589. Nie sú splnené žiadne z kritérií existujúcej pomoci. Konkrétnejšie, táto pomoc nie je existujúca v zmysle článku 1 písm. b) bodu i) nariadenia (EÚ) 2015/1589, pretože bola zavedená po nadobudnutí účinnosti ZFEÚ (čiastkové opatrenie BY 2 bolo zavedené v roku 2008, čiastkové opatrenie BY 11 v roku 2002 a čiastkové opatrenie BY 13 v roku 2010) a premlčacia doba 10 rokov ešte neuplynula (bola prerušená 28. novembra 2011; pozri odôvodnenie 152 rozhodnutia o začatí konania).

               (51)

               Keďže tieto nové typy pomoci neboli oznámené Komisii pred ich realizáciou, sú protiprávne.

         6.   POSÚDENIE ZLUČITEĽNOSTI ČIASTKOVÝCH OPATRENÍ

               (52)

               Podľa článku 107 ods. 3 písm. c) ZFEÚ možno považovať pomoc na rozvoj určitých hospodárskych činností alebo určitých hospodárskych oblastí za zlučiteľnú s vnútorným trhom za predpokladu, že táto pomoc neovplyvní nepriaznivo podmienky obchodu tak, že by to bolo v rozpore so spoločným záujmom.

               (53)

               V súlade s oznámením Komisie o pravidlách posudzovania neoprávnenej štátnej pomoci (13) treba posudzovať akúkoľvek protiprávnu pomoc, teda pomoc zavedenú v rozpore s článkom 108 ods. 3 ZFEÚ, podľa pravidiel platných v čase poskytnutia pomoci.

               (54)

               V prípade pomoci na výskum boli prijaté osobitné usmernenia. Pomoc, ktorá sa poskytovala od 28. novembra 2001 do 31. decembra 2006, treba posudzovať na základe rámca Spoločenstva pre štátnu pomoc na výskum a vývoj (14) (ďalej len „rámec Spoločenstva z roku 1996“). Pomoc, ktorá sa poskytovala po 1. januári 2007, treba posudzovať na základe rámca Spoločenstva pre štátnu pomoc na výskum, vývoj a inovácie (15) (ďalej len „rámec Spoločenstva na obdobie 2007 – 2013“).

               (55)

               Čiastkové opatrenia BY 2, BY 11 a BY 13 predstavujú priemyselný výskum v zmysle druhej zarážky prílohy I k rámcu Spoločenstva z roku 1996 a bodu 2.2. písm. f) rámca Spoločenstva na obdobie 2007 – 2013, keďže tieto čiastkové opatrenia boli zamerané na výrazné zlepšenia a získavanie poznatkov o mliečnych výrobkoch a výrobných procesoch a mali praktické dôsledky pre mliekarenský sektor. Výsledky týchto výskumných projektov boli priamo použiteľné pre podniky v mliekarenskom sektore v ich výrobných cykloch, keďže boli zamerané na dosiahnutie lepšej kvality vyrobených mliečnych výrobkov. Napríklad výskumný projekt v rámci čiastkového opatrenia BY 2 sa týkal zvýšenia obsahu mliečnej bielkoviny a do tohto projektu boli priamo zapojené súkromné podniky. Výskumný projekt v rámci čiastkového opatrenia BY 11 sa týkal modernej analýzy kvality mlieka, zatiaľ čo výskumný projekt v rámci čiastkového opatrenia BY 13 sa týkal zriadenia nového biosenzorického systému na bežné praktické skúšanie.

               (56)

               Zlučiteľnosť oprávnených nákladov už bola pozitívne posúdená v rozhodnutí o začatí konania (pozri odôvodnenia 203 a 209 rozhodnutia o začatí konania). Preto ešte treba posúdiť intenzitu pomoci (pozri odôvodnenia 204, 205, 210 a 211 rozhodnutia o začatí konania (pozri odôvodnenie 5 tohto rozhodnutia).

      Čiastkové opatrenie BY 2

               (57)

               Čiastkové opatrenie BY 2 sa musí posúdiť na základe rámca Spoločenstva na obdobie 2007 – 2013, keďže pomoc bola poskytnutá na obdobie rokov 2008 až 2012.

               (58)

               Podľa bodu 5.1.2 písm. b) rámca Spoločenstva na obdobie 2007 – 2013 je pre priemyselný výskum povolená intenzita pomoci až do výšky 50 %. Intenzita pomoci v prípade čiastkového opatrenia BY 2 bola 25 % (pozri odôvodnenie 19 tohto rozhodnutia), a teda v rámci prípustného zákonného limitu.

               (59)

               Preto možno dospieť k záveru, že čiastkové opatrenie BY 2 je zlučiteľné s vnútorným trhom, pretože spĺňa intenzitu pomoci uvedenú v bode 5.1.2 písm. b) rámca Spoločenstva na obdobie 2007 – 2013.

      Čiastkové opatrenie BY 11

               (60)

               Keďže čiastkové opatrenie BY 11 bolo poskytnuté medzi rokmi 2002 a 2011, táto pomoc sa musí posudzovať na základe oboch usmernení pre pomoc na výskum: podľa rámca Spoločenstva z roku 1996 v prípade obdobia realizácie od 28. novembra 2001 do 31. decembra 2006 a podľa rámca Spoločenstva na obdobie 2007 – 2013 v prípade obdobia realizácie od 1. januára 2007 do 31. decembra 2011.

               (61)

               V priebehu obdobia realizácie od 28. novembra 2001 do 31. decembra 2006 bola povolená intenzita pomoci na priemyselný výskum vo výške 50 % (bod 5.3 rámca Spoločenstva z roku 1996). Ďalších 10 percentuálnych bodov bolo povolených, ak bola pomoc poskytnutá MSP (bod 5.10.1 rámca Spoločenstva z roku 1996). Ďalších 10 percentuálnych bodov bolo povolených, ak boli výsledky projektu vo výraznej miere šírené a uverejňované [bod 5.10.4. písm. c) rámca Spoločenstva z roku 1996]. Pomoc poskytnutá v rámci čiastkového opatrenia BY 11 je v súlade s uvedenými pravidlami o intenzite pomoci, keďže táto pomoc bola poskytnutá MSP a výsledky boli predstavené na rôznych medzinárodných a národných vedeckých podujatiach a v publikáciách a predstavovali menej ako 70 % oprávnených nákladov (pozri odôvodnenie 22 a tabuľku 2 tohto rozhodnutia).

               (62)

               V priebehu obdobia realizácie od 1. januára 2007 do 31. decembra 2011 bola povolená intenzita pomoci na priemyselný výskum vo výške 50 % [bod 5.1.2 písm. b) rámca Spoločenstva na obdobie 2007 – 2013]. Ďalších 10 percentuálnych bodov bolo povolených, ak bola pomoc poskytnutá MSP [bod 5.1.3 písm. a) rámca Spoločenstva na obdobie 2007 – 2013]. Ďalších 15 percentuálnych bodov až do maximálnej intenzity pomoci vo výške 80 % bolo povolených, ak boli výsledky projektu vo výraznej miere šírené a uverejňované [bod 5.1.3. písm. c) rámca Spoločenstva z na obdobie 2007 – 2013]. Pomoc poskytnutá v rámci čiastkového opatrenia BY 11 je v súlade s uvedenými pravidlami o intenzite pomoci, keďže táto pomoc bola poskytnutá MSP a výsledky boli predstavené na rôznych medzinárodných a národných vedeckých podujatiach a v publikáciách a predstavovali menej ako 75 % oprávnených nákladov (pozri odôvodnenie 21 a tabuľku 3 tohto rozhodnutia).

               (63)

               Príjemca, združenie Milchwirtschaftlicher Verein Allgäu-Schwaben e. V., spĺňa definíciu MSP, keďže počet jeho zamestnancov a ročný obrat sú nižšie než prahové hodnoty stanovené v odporúčaní Komisie zo 6. mája 2003 o vymedzení pojmov mikropodnik, malý podnik a stredný podnik (16) (pozri odôvodnenie 23). Zoznam rôznych medzinárodných a národných vedeckých podujatí a publikácií uvedených v spomínanom odôvodnení uvádza približne 38 verejných prednášok a 29 publikácií.

      Čiastkové opatrenie BY 13

               (64)

               Čiastkové opatrenie BY 13 sa musí posúdiť na základe rámca Spoločenstva na obdobie 2007 – 2013, keďže pomoc bola poskytnutá v roku 2010.

               (65)

               Intenzita pomoci na priemyselný výskum bola povolená vo výške 50 % [bod 5.1.2 písm. b) rámca Spoločenstva na obdobie rokov 2007 – 2013]. Ďalších 10 percentuálnych bodov bolo povolených, ak bola pomoc poskytnutá MSP [bod 5.1.3 písm. a) rámca Spoločenstva na obdobie 2007 – 2013]. Ďalších 15 percentuálnych bodov až do maximálnej intenzity pomoci vo výške 80 % bolo povolených, ak boli výsledky projektu vo výraznej miere šírené a uverejňované [bod 5.1.3. písm. c) rámca Spoločenstva z na obdobie 2007 – 2013]. Pomoc poskytnutá v rámci čiastkového opatrenia BY 13 je v súlade s uvedenými pravidlami o intenzite pomoci, keďže táto pomoc bola poskytnutá MSP a výsledky boli predstavené na rôznych medzinárodných a národných vedeckých podujatiach a v publikáciách a predstavovali menej ako 75 % oprávnených nákladov (pozri odôvodnenia 26 a 27 tohto rozhodnutia).

               (66)

               Príjemca, Milchprüfring Bayern e. V., spĺňa definíciu MSP, keďže počet jeho zamestnancov a ročný obrat sú nižšie než prahové hodnoty stanovené v odporúčaní Komisie zo 6. mája 2003 o vymedzení pojmov mikropodnik, malý podnik a stredný podnik (17) (pozri odôvodnenie 29). Zoznam rôznych medzinárodných a národných vedeckých podujatí a publikácií uvedených v spomínanom odôvodnení uvádza približne 12 verejných prednášok a 12 publikácií.

      Záver o zlučiteľnosti čiastkových opatrení pomoci

               (67)

               Možno dospieť k záveru, že čiastkové opatrenia BY 2, BY 11 a BY 13 sú zlučiteľné s vnútorným trhom,

         PRIJALA TOTO ROZHODNUTIE:
   Článok 1
   Čiastkové opatrenie BY 12 nepredstavuje štátnu pomoc v zmysle článku 107 ods. 1 ZFEÚ.
   Článok 2
   Štátna pomoc, ktorú Nemecko protiprávne prideľovalo medzi 28. novembrom 2001 a 31. decembrom 2012 na čiastkové opatrenia BY 2, BY 11 a BY 13 v rozpore s článkom 108 ods. 3 ZFEÚ, je v súlade s vnútorným trhom podľa článku 107 ods. 3 písm. c) ZFEÚ.
   Článok 3
   Toto rozhodnutie je určené Spolkovej republike Nemecko.

      V Bruseli 24. marca 2017

            Za Komisiu

         Phil HOGAN

            člen Komisie

      (1)  Ú. v. EÚ C 7, 10.1.2014, s. 8.

      (2)  Nariadenie Rady (EÚ) 2015/1589 z 13. júla 2015 stanovujúce podrobné pravidlá na uplatňovanie článku 108 Zmluvy o fungovaní Európskej únie (Ú. v. EÚ L 248, 24.9.2015, s. 9).

      (3)  C(2013) 4457 final, opravené listom zo 16. decembra 2013 [C(2013) 9021 final].

      (4)  Pozri odkaz v poznámke pod čiarou č. 1.

      (5)  Podľa informácií, ktoré predložilo Nemecko, príjemca v roku 2011 zamestnával 154 zamestnancov a mal ročný obrat vo výške 9,05 milióna EUR.

      (6)  Zoznam publikácií, ktoré predložilo bavorské ministerstvo poľnohospodárstva, Komisia zaevidovala pod referenčným číslom Ares(2016)5503557 – 22. septembra 2016.

      (7)  Podľa informácií, ktoré predložilo Nemecko, príjemca v roku 2011 zamestnával 158 zamestnancov a mal ročný obrat vo výške 14,6 milióna EUR.

      (8)  Zoznam publikácií, ktoré predložilo bavorské ministerstvo poľnohospodárstva, Komisia zaevidovala pod referenčným číslom Ares(2016)5503557 – 22. septembra 2016.

      (9)  Rozsudok zo 17. septembra 1980 vo veci 730/79, Philip Morris Holland BV proti Komisii, EU:C:1980:209, body 11 a 12.

      (10)  Pozri najmä rozsudok z 13. júla 1988 vo veci 102/87, Francúzska republika proti Komisii, EU:C:1988:391.

      (11)  Vykonávacie nariadenie Komisie (EÚ) č. 927/2012 z 9. októbra 2012, ktorým sa mení a dopĺňa príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku (Ú. v. EÚ L 304, 31.10.2012, s. 1).

      (12)  Zdroj: Eurostat.

      (13)  Oznámenie Komisie o určení príslušných pravidiel na posudzovanie nezákonnej štátnej pomoci (Ú. v. ES C 119, 22.5.2002, s. 22).

      (14)  Rámec Spoločenstva pre štátnu pomoc pre výskum a vývoj (96/C 45/06) (Ú. v. ES C 45, 17.2.1996, s. 5).

      (15)  Rámec Spoločenstva pre štátnu pomoc na výskum, vývoj a inovácie (Ú. v. EÚ C 323, 30.12.2006, s. 1).

      (16)  Ú. v. EÚ L 124, 20.5.2003, s. 36.

      (17)  Ú. v. EÚ L 124, 20.5.2003, s. 36.


title: 2010/491/ES: Rozhodnutie Rady z  27. júla 2009 o podpise v mene Spoločenstva Dohody medzi Európskym spoločenstvom na jednej strane a Švajčiarskou konfederáciou a Lichtenštajnským kniežactvom na strane druhej o dojednaní foriem účasti týchto štátov na činnosti Európskej agentúry pre riadenie operačnej spolupráce na vonkajších hraniciach členských štátov Európskej únie

text:
               16.9.2010

               SK

               Úradný vestník Európskej únie

               L 243/66

         ROZHODNUTIE RADY
   z 27. júla 2009
   o podpise v mene Spoločenstva Dohody medzi Európskym spoločenstvom na jednej strane a Švajčiarskou konfederáciou a Lichtenštajnským kniežactvom na strane druhej o dojednaní foriem účasti týchto štátov na činnosti Európskej agentúry pre riadenie operačnej spolupráce na vonkajších hraniciach členských štátov Európskej únie
   (2010/491/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 62 ods. 2 písm. a) a článok 66 v spojení s jej článkom 300 ods. 2 prvým pododsekom prvou vetou,
   so zreteľom na návrh Komisie,
   keďže:

               (1)

               Podľa článku 21 ods. 3 nariadenia Rady (ES) č. 2007/2004 z 26. októbra 2004 o zriadení Európskej agentúry pre riadenie operačnej spolupráce na vonkajších hraniciach členských štátov Európskej únie (1) sa na činnosti agentúry zúčastňujú krajiny zapojené do vykonávania, uplatňovania a vývoja schengenského acquis. Formy ich účasti sa majú stanoviť v ďalších dohodách, ktoré sa majú uzatvoriť medzi Spoločenstvom a týmito krajinami.

               (2)

               Rokovania so Švajčiarskou konfederáciou a Lichtenštajnským kniežactvom zamerané na dohodu o dojednaní foriem účasti týchto štátov na činnosti Európskej agentúry pre riadenie operačnej spolupráce na vonkajších hraniciach členských štátov Európskej únie, ktoré sa uskutočňovali na základe poverenia udeleného Komisii 11. marca 2008, boli ukončené.

               (3)

               S výhradou jej uzavretia k neskoršiemu dátumu by sa dohoda o dojednaní foriem účasti parafovaná 19. januára 2009 mala podpísať a pripojené spoločné vyhlásenia by sa mali schváliť.

               (4)

               V súlade s článkami 1 a 2 Protokolu o postavení Dánska, ktorý je pripojený k Zmluve o Európskej únii a Zmluve o založení Európskeho spoločenstva, sa Dánsko nezúčastňuje na prijímaní tohto rozhodnutia, nie je ním viazané ani nepodlieha jeho uplatňovaniu. Vzhľadom na to, že toto rozhodnutie predstavuje vývoj schengenského acquis podľa ustanovení hlavy IV tretej časti zmluvy, sa Dánsko v súlade s článkom 5 uvedeného protokolu do šiestich mesiacov odo dňa prijatia tohto rozhodnutia rozhodne, či ho bude transponovať do svojho vnútroštátneho práva.

               (5)

               Toto rozhodnutie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis
                   (2). Spojené kráľovstvo sa preto nezúčastňuje na jeho prijímaní, nie je ním viazané ani nepodlieha jeho uplatňovaniu.

               (6)

               Toto rozhodnutie predstavuje vývoj ustanovení schengenského acquis, na ktorom sa Írsko nezúčastňuje v súlade s rozhodnutím Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis
                   (3). Írsko sa preto nezúčastňuje na jeho prijímaní, nie je ním viazané ani nepodlieha jeho uplatňovaniu,

         ROZHODLA TAKTO:
   Článok 1
   Týmto sa v mene Spoločenstva schvaľuje podpísanie Dohody medzi Európskym spoločenstvom na jednej strane a Švajčiarskou konfederáciou a Lichtenštajnským kniežactvom na strane druhej o dojednaní foriem účasti týchto štátov na činnosti Európskej agentúry pre riadenie operačnej spolupráce na vonkajších hraniciach členských štátov Európskej únie a pripojených spoločných vyhlásení, s výhradou uzavretia dohody o dojednaní foriem účasti.
   Článok 2
   Týmto sa predseda Rady poveruje určiť osobu(-y) splnomocnenú(-é) v mene Spoločenstva podpísať dohodu s výhradou jej uzavretia.

      V Bruseli 27. júla 2009

            Za Radu

            predseda

         C. BILDT

      (1)  Ú. v. EÚ L 349, 25.11.2004, s. 1.

      (2)  Ú. v. ES L 131, 1.6.2000, s. 43.

      (3)  Ú. v. ES L 64, 7.3.2002, s. 20.


title: Rozhodnutie správnej rady Europolu z  20. marca 2007 , ktorým sa stanovujú pravidlá upravujúce dohody o účasti odborníkov tretích strán na činnosti analytických skupín

text:
               29.3.2007

               SK

               Úradný vestník Európskej únie

               C 72/32

      ROZHODNUTIE SPRÁVNEJ RADY EUROPOLU

   z 20. marca 2007,
   ktorým sa stanovujú pravidlá upravujúce dohody o účasti odborníkov tretích strán na činnosti analytických skupín
   (2007/C 72/15)
   SPRÁVNA RADA EUROPOLU,
   so zreteľom na Dohovor o zriadení Európskeho policajného úradu (Dohovor o Europole), zmenený a doplnený aktom Rady z 27. novembra 2003 o vypracovaní protokolu, na základe článku 43 ods. 1 Dohovoru o zriadení Európskeho policajného úradu, ktorým sa mení a dopĺňa uvedený dohovor (1) a najmä jeho článok 10 ods. 9,
   so zreteľom na stanovisko spoločného dozorného orgánu,
   keďže správna rada určuje dvojtretinovou väčšinou svojich členov pravidlá upravujúce dohody, ktorých predmetom je účasť odborníkov tretích strán na činnosti analytickej skupiny,
   PRIJALA TOTO ROZHODNUTIE:
   Článok 1
   Definície
   Na účely tohto rozhodnutia:

               a)

               „analytická skupina “je skupina, v ktorej sú združení účastníci projektu analýzy podľa článku 10 ods. 2 Dohovoru o Europole,

               b)

               „dohoda “je dohoda uzatvorená medzi Europolom a treťou stranou, ktorá upravuje účasť tretej strany na činnosti analytickej skupiny,

               c)

               „účasť “odborníkov tretej strany na činnosti analytickej skupiny znamená, že títo odborníci sú oprávnení zúčastňovať sa zasadnutí analytickej skupiny, byť Europolom informovaní o vývoji príslušného analytického pracovného súboru, ak o to požiadajú, a v súlade s uplatniteľnými právnymi podmienkami dostávať a rozširovať výsledky analýzy týkajúce sa tretej strany, ktorú zastupujú,

               d)

               „tretia strana “znamená tretí štát alebo orgán podľa článku 10 ods. 4 Dohovoru o Europole.

         Článok 2
   Výzva na účasť na činnosti analytickej skupiny
   Europol môže vyzvať odborníkov tretej strany, s ktorou má platnú dohodu obsahujúcu potrebné ustanovenia o výmene informácií vrátane odovzdávania osobných údajov a o utajovaní vymieňaných informácií, na účasť na činnosti analytickej skupiny. Takéto vyzvanie musia jednohlasne schváliť členovia analytickej skupiny.
   Článok 3
   Dohody
   1.   Účasť odborníkov tretích strán je upravená v dohodách uzatvorených medzi Europolom a tretími stranami. Tieto dohody, uzatvorené na základe vzoru stanoveného v prílohe tohto rozhodnutia, sa dajú na vedomie spoločnému dozornému orgánu. Ak by sa Europol chcel odkloniť od vzorovej dohody, poradí sa o tom s členmi analytickej skupiny.
   2.   V dohodách sa stanovuje, že odborníci tretích strán, ktorí sa zúčastňujú na činnosti analytických skupín budú oprávnení:

               a)

               zúčastňovať sa zasadnutí analytickej skupiny,

               b)

               dostávať informácie od Europolu o vývoji príslušného analytického pracovného súboru, ak o to požiadajú,

               c)

               dostávať výsledky analýzy týkajúce sa tretej strany, ktorú zastupujú. Takéto rozširovanie sa uskutočňuje v súlade s článkom 17 ods. 2 a článkom 18 ods. 4 Dohovoru o Europole a príslušnými ustanoveniami dohôd o spolupráci a o utajovaných skutočnostiach, s článkom 5 ods. 5 aktu Rady z 12. marca 1999, ktorým sa prijímajú pravidlá upravujúce odovzdávanie osobných údajov Europolu tretím štátom a tretím orgánom (2) a s vopred získaným súhlasom členského štátu, ktorý príslušné údaje oznámil, a

               d)

               rozširovať výsledky analýzy, ale iba s predchádzajúcim súhlasom dotknutých účastníkov a v súlade s príslušnými ustanoveniami vyplývajúcimi z dohôd o spolupráci a dôvernom zaobchádzaní s informáciami.

         3.   V dohodách sa stanovuje, že sa ukončujú oznámením zúčastnenej tretej strany alebo Europolu a urobí sa tak potom, keď sa na tom členovia analytickej skupiny dohodnú. Ak sa medzi účastníkmi nedosiahne dohoda, Europol oznámi ukončenie dohody na požiadanie jedného z účastníkov a informuje o tom správnu radu.
   Článok 4
   Nadobudnutie účinnosti
   Toto rozhodnutie nadobúda účinnosť dňa 19. apríla 2007

      V Haagu dňa 20. marca 2007

         Hans-Jürgen FÖRSTER

            predseda správnej rady

      (1)  Ú. v. EÚ C 2, 6.1.2004, s. 1.

      (2)  Ú. v. ES C 88, 30.3.1999, s. 1, v znení zmien a doplnení aktu Rady z 28. februára 2002 (Ú. v. ES C 76 z 27.3.2002, s. 1).

      PRÍLOHA
      VZOR DOHODY O ÚČASTI ODBORNÍKOV TRETÍCH STRÁN NA ČINNOSTI ANALYTICKÝCH SKUPÍN
      Europol a (meno tretej strany) (ďalej v texte len „strany“),
      so zreteľom na Dohovor o Europole a najmä na jeho článok 10 ods. 9,
      so zreteľom na dohodu o spolupráci medzi Europolom a (meno tretej strany) a najmä na ustanovenia tejto dohody o utajovaní vymieňaných informácií,
      ALEBO:
      so zreteľom na dohody o spolupráci a o utajovaných skutočnostiach medzi Europolom a (meno tretej strany),
      so zreteľom na akt Rady z 3. novembra 1998, ktorým sa prijímajú pravidlá uplatniteľné na analytické súbory Europolu (1),
      so zreteľom na rozhodnutie správnej rady (dátum), ktorým sa stanovujú pravidlá upravujúce dohody o účasti odborníkov tretích strán na činnosti analytických skupín a najmä jeho článok 3 ods. 1,
      so zreteľom na príkaz na otvorenie analytického pracovného súboru YYY,
      keďže členský štát má záujem na tom, aby sa odborníci (meno tretej strany) zúčastňovali na činnosti analytickej skupiny YYY,
      keďže práca na analýze, ktorú vykonáva analytická skupina YYY sa priamo týka (meno tretej strany),
      prijali túto dohodu:
      Článok 1
      Definície
      Na účely tejto dohody:

                  a)

                  „účasť “odborníkov tretej strany na činnosti analytickej skupiny znamená, že títo odborníci sú oprávnení zúčastňovať sa zasadnutí analytickej skupiny, byť informovaní o vývoji príslušného analytického pracovného súboru, ak o to požiadajú, a v súlade s uplatniteľnými právnymi podmienkami dostávať a rozširovať výsledky analýzy týkajúce sa tretej strany, ktorú zastupujú.

                  b)

                  „dohoda o spolupráci “je dohoda podpísaná (dátum) medzi Europolom a (meno tretej strany),

                  c)

                  „dohoda o utajovaných skutočnostiach “je dohoda uvedená v článku 18 ods. 6 Dohovoru o Europole.

            Článok 2
      Rozsah pôsobnosti
      1.   XXX (2) z (meno vysielajúceho orgánu) sa zúčastňuje na činnosti analytickej skupiny YYY.
      2.   XXX je preto oprávnený:

                  a)

                  zúčastňovať sa zasadnutí analytickej skupiny,

                  b)

                  dostávať informácie od Europolu o vývoji príslušného analytického pracovného súboru YYY, ak o to požiada,

                  c)

                  dostávať výsledky analýzy týkajúce sa (meno tretej strany). Takéto rozširovanie sa uskutočňuje v súlade s článkom 17 ods. 2 a článku 18 ods. 4 Dohovoru o Europole a príslušnými ustanoveniami dohôd o spolupráci a utajovaných skutočnostiach, s článkom 5 ods. 5 aktu Rady z 12. marca 1999 o prijatí pravidiel upravujúcich odovzdávanie osobných údajov Europolu tretím štátom a tretím orgánom a s vopred získaným súhlasom členského štátu, ktorý príslušné údaje oznámil, a

                  d)

                  rozširovať výsledky analýzy, ale iba s predchádzajúcim súhlasom dotknutých účastníkov a v súlade s príslušnými ustanoveniami vyplývajúcimi z dohôd o spolupráci a utajovaných skutočnostiach.

            Článok 3
      Nadobudnutie účinnosti
      Táto dohoda nadobudne účinnosť dňa (dátum).
      Článok 4
      Ukončenie dohody
      1.   Platnosť tejto dohody sa automaticky končí po uzatvorení analytického pracovného súboru YYY
      2.   Táto dohoda môže byť kedykoľvek ukončená oznámením jednej zo strán.

         (1)  Ú. v. ES C 26, 30.1.1999, s. 1, v znení zmien a doplnení (doplniť odkaz, ak bol prijatý nový akt).

         (2)  Meno odborníka(-ov).


title: 2013/421/EÚ: Rozhodnutie Rady z  27. júna 2013 o pozícii, ktorá sa má prijať v mene Európskej únie v Správnom výbore Dohovoru TIR v súvislosti s návrhom na zmenu Colného dohovoru o medzinárodnej preprave tovaru na podklade karnetov TIR (Dohovor TIR z roku 1975)

text:
               3.8.2013

               SK

               Úradný vestník Európskej únie

               L 209/17

         ROZHODNUTIE RADY
   z 27. júna 2013
   o pozícii, ktorá sa má prijať v mene Európskej únie v Správnom výbore Dohovoru TIR v súvislosti s návrhom na zmenu Colného dohovoru o medzinárodnej preprave tovaru na podklade karnetov TIR (Dohovor TIR z roku 1975)
   (2013/421/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 v spojení s jej článkom 218 ods. 9,
   so zreteľom na návrh Európskej komisie,
   keďže:

               (1)

               Colný dohovor o medzinárodnej preprave tovaru na podklade karnetov TIR (ďalej len „Dohovor TIR“) zo 14. novembra 1975 bol schválený v mene Spoločenstva nariadením (EHS) č. 2112/78 z 25. júla 1978 (1) a v Spoločenstve nadobudol platnosť 20. júna 1983 (2).

               (2)

               Konsolidované znenie Dohovoru TIR bolo uverejnené ako príloha rozhodnutia 2009/477/ES z 28. mája 2009 (3), podľa ktorého Komisia uverejňuje budúce zmeny Dohovoru TIR v Úradnom vestníku Európskej únie, pričom uvedie dátum nadobudnutia ich platnosti.

               (3)

               Pracovná skupina Európskej hospodárskej komisie Organizácie Spojených národov (ďalej len „EHK OSN“) pre colné otázky ovplyvňujúce dopravu sa po rozsiahlych rokovaniach v októbri 2011 rozhodla, že je potrebné prijať niektoré zmeny Dohovoru TIR. Tieto zmeny sa týkajú článku 6 Dohovoru TIR a doplnenia novej časti III do prílohy 9 k Dohovoru TIR, v ktorej sa stanovujú podmienky a požiadavky, ktoré musí splniť medzinárodná organizácia poverená prevziať zodpovednosť za efektívne riadenie a fungovanie medzinárodného záručného systému a tlačiť a distribuovať karnety TIR.

               (4)

               Navrhovanými zmenami Dohovoru TIR sa zavádza vymedzenie pojmu medzinárodnej organizácie a jasne sa stanovuje postup jej poverovania. Zavedením novej časti III do prílohy 9 by sa doplnil účel uvedenej prílohy, a to jasným vymedzením úloh a zodpovednosti všetkých aktérov v rámci systému TIR, a zvýšila sa transparentnosť jeho riadenia. Začlenením týchto podmienok a požiadaviek do právneho textu Dohovoru TIR by sa takisto zjednodušilo znenie písomnej dohody medzi EHK OSN a medzinárodnou organizáciou v súlade s vysvetlivkou 0.6.2 bis-2 k článku 6 ods. 2 Dohovoru TIR.

               (5)

               Zástupcovia všetkých členských štátov vo Výbore pre colné právne predpisy (koordinácia Ženeva) vyjadrili svoje kladné stanovisko k návrhu na zmenu.

               (6)

               Správny výbor Dohovoru TIR na svojom päťdesiatom treťom zasadaní vo februári 2012 prijal navrhované zmeny Dohovoru TIR pod podmienkou, že budú ukončené vnútorné postupy Únie.

               (7)

               Správny výbor v súlade s článkom 59 ods. 1 a 2 Dohovoru TIR odovzdal 5. júla 2012 generálnemu tajomníkovi návrhy zmien článku 6 ods. 2 bis a prílohy 9 k Dohovoru TIR, ktoré prijal 9. februára 2012 na svojom päťdesiatom treťom zasadaní v Ženeve. Generálny tajomník vydal 10. júla 2012 oznámenie depozitára C.N.358.2012.TREATIES, v ktorom oznámil, že ak do 10. júla 2013 žiadna zo zmluvných strán nevznesie námietky voči uvedeným návrhom zmien, tieto návrhy nadobudnú platnosť 10. októbra 2013.

               (8)

               Z tohto dôvodu by sa mala určiť pozícia, ktorá sa má prijať v mene Únie v súvislosti s navrhovanými zmenami,

         PRIJALA TOTO ROZHODNUTIE:
   Článok 1
   Pozícia, ktorá sa má prijať v mene Európskej únie v Správnom výbore Dohovoru TIR, sa zakladá na návrhu prílohy Správneho výboru pripojenom k tomuto rozhodnutiu.
   Zmeny Dohovoru uverejní Komisia v Úradnom vestníku Európskej únie, pričom uvedie dátum nadobudnutia ich platnosti.
   Článok 2
   Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.

      V Bruseli 27. júna 2013

            Za Radu

            predseda

         E. GILMORE

      (1)  Ú. v. ES L 252, 14.9.1978, s. 1.

      (2)  Ú. v. ES L 31, 2.2.1983, s. 13.

      (3)  Ú. v. EÚ L 165, 26.6.2009, s. 1.

      PRÍLOHA
      V článku 6 sa vkladá tento nový odsek:

         Článok 6 ods. 2 bis

         Odsek 2 bis sa mení takto:
      2 bis   Správny výbor poveruje medzinárodnú organizáciu prevziať zodpovednosť za efektívne riadenie a fungovanie medzinárodného záručného systému. Poverenie sa udelí, ak organizácia spĺňa podmienky a požiadavky stanovené v časti III prílohy 9. Správny výbor môže poverenie zrušiť, ak tieto podmienky a požiadavky už nie sú splnené.
      Do prílohy 9 sa vkladá táto nová časť III:

         Príloha 9 nová časť III

         Vkladá sa nová časť III, ktorá znie takto:
      Poverenie medzinárodnej organizácie v súlade s článkom 6 prevziať zodpovednosť za efektívne riadenie a fungovanie medzinárodného záručného systému a tlačiť a distribuovať karnety TIR
      Podmienky a požiadavky

                  1.

                  Podmienky a požiadavky, ktoré musí splniť medzinárodná organizácia, aby bola v súlade s článkom 6 ods. 2 bis dohovoru poverená správnym výborom prevziať zodpovednosť za efektívne riadenie a fungovanie medzinárodného záručného systému a tlačiť a distribuovať karnety TIR, sú tieto:

                              a)

                              dôkaz o náležitej odbornej a finančnej spôsobilosti na efektívne riadenie a fungovanie medzinárodného záručného systému a o organizačných schopnostiach umožňujúcich plnenie jej záväzkov stanovených dohovorom, a to prostredníctvom každoročného predkladania konsolidovaných finančných výkazov riadne overených medzinárodne uznávanými nezávislými audítormi;

                              b)

                              absencia vážnych alebo opakovaných porušení colných alebo daňových predpisov.

                  2.

                  Medzinárodná organizácia na základe poverenia:

                              a)

                              poskytuje zmluvným stranám Dohovoru TIR prostredníctvom národných združení, ktoré sú členmi tejto medzinárodnej organizácie, overené kópie zmluvy o globálnej záruke a doklad o záručnom krytí;

                              b)

                              poskytuje príslušným orgánom Dohovoru TIR informácie o pravidlách a postupoch stanovených národnými združeniami na vydávanie karnetov TIR;

                              c)

                              poskytuje príslušným orgánom Dohovoru TIR každoročne údaje o vznesených, neuhradených a uhradených nárokoch alebo nárokoch vyrovnaných bez platby;

                              d)

                              poskytuje príslušným orgánom Dohovoru TIR úplné informácie o fungovaní systému TIR, okrem iného najmä včasné a riadne podložené informácie o trendoch v počte neukončených operácií TIR a vznesených, neuhradených a uhradených nárokoch alebo nárokoch vyrovnaných bez platby, ktoré by mohli vyvolávať obavy, pokiaľ ide o riadne fungovanie systému TIR, alebo ktoré by mohli viesť k ťažkostiam pri zabezpečovaní nepretržitej prevádzky jeho medzinárodného záručného systému;

                              e)

                              poskytuje príslušným orgánom Dohovoru TIR štatistické údaje o počte karnetov TIR distribuovaných každej zmluvnej strane, rozdelených podľa typu;

                              f)

                              poskytuje Výkonnému výboru TIR podrobnosti o cene jednotlivých typov karnetu TIR, ktoré táto medzinárodná organizácia distribuuje;

                              g)

                              prijíma všetky možné opatrenia na zníženie rizika falšovania karnetov TIR;

                              h)

                              prijíma primerané nápravné opatrenia v prípadoch, keď sa na karnetoch TIR zistia chyby alebo nedostatky, a oznamuje tieto prípady Výkonnému výboru TIR;

                              j)

                              v plnej miere spolupracuje v prípadoch, keď je Výkonný výbor TIR vyzvaný, aby sprostredkoval urovnanie sporu;

                              k)

                              zabezpečuje, aby sa Výkonnému výboru TIR bezodkladne oznamovali akékoľvek problémy zahŕňajúce podvodné konanie alebo iné ťažkosti pri uplatňovaní Dohovoru TIR;

                              l)

                              spolu s národnými záručnými združeniami, ktoré sú členmi danej medzinárodnej organizácie, a s colnými orgánmi riadi kontrolný systém karnetov TIR, stanovený v prílohe 10 k dohovoru, a informuje zmluvné strany a príslušné orgány dohovoru o zistených problémoch v systéme;

                              m)

                              poskytuje príslušným orgánom Dohovoru TIR štatistiky a údaje o výsledkoch zmluvných strán, pokiaľ ide o kontrolný systém stanovený v prílohe 10;

                              n)

                              najneskôr dva mesiace pred predbežným dátumom nadobudnutia účinnosti alebo obnovenia poverenia udeleného v súlade s článkom 6 ods. 2 bis dohovoru uzatvorí na základe splnomocnenia a v mene správneho výboru písomnú dohodu so sekretariátom Európskej hospodárskej komisie Organizácie Spojených národov, v ktorej medzinárodná organizácia prijme svoje povinnosti stanovené v tomto odseku.

                  3.

                  Ak záručné združenie informuje medzinárodnú organizáciu o nároku, medzinárodná organizácia oznámi svoje stanovisko do troch (3) mesiacov odo dňa, keď bola o tomto nároku informovaná.

                  4.

                  Všetky informácie, ktoré medzinárodná organizácia na základe dohovoru priamo alebo nepriamo získa a ktoré majú dôverný charakter alebo sa poskytujú ako dôverné, podliehajú záväzku služobného tajomstva a bez výslovného povolenia osoby alebo orgánu, ktoré ich poskytli, sa nesmú používať ani spracúvať na obchodné účely ani žiadne iné účely, než na aké boli poskytnuté alebo sprístupnené tretím osobám. Takéto informácie sa však môžu sprístupniť bez povolenia príslušným orgánom zmluvných strán tohto dohovoru, pokiaľ je takéto konanie oprávnené alebo povinné na základe ustanovení vnútroštátneho alebo medzinárodného práva alebo v súvislosti so súdnym konaním. Sprístupnenie alebo oznámenie informácií sa uskutočňuje v plnom súlade s platnými ustanoveniami o ochrane údajov.

                  5.

                  Správny výbor má právo zrušiť poverenie udelené v súlade s článkom 6 ods. 2 bis v prípade nesplnenia uvedených podmienok a požiadaviek. Ak sa správny výbor rozhodne poverenie zrušiť, toto rozhodnutie nadobudne účinnosť najskôr šesť (6) mesiacov od dátumu zrušenia.

                  6.

                  Poverením medzinárodnej organizácie na základe uvedených podmienok nie sú dotknuté záväzky a zodpovednosť organizácie stanovené dohovorom.


title: Rozhodnutie Komisie (EÚ) 2017/1003 z 13. júna 2017 o bezcolnom dovoze tovaru určeného na bezplatnú distribúciu alebo poskytnutie obetiam zemetrasenia, ktoré postihlo Taliansko v auguste a októbri 2016 [oznámené pod číslom C(2017) 3865]

text:
               15.6.2017

               SK

               Úradný vestník Európskej únie

               L 152/3

         ROZHODNUTIE KOMISIE (EÚ) 2017/1003
   z 13. júna 2017
   o bezcolnom dovoze tovaru určeného na bezplatnú distribúciu alebo poskytnutie obetiam zemetrasenia, ktoré postihlo Taliansko v auguste a októbri 2016

         [oznámené pod číslom C(2017) 3865]

   (Iba talianske znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1186/2009 zo 16. novembra 2009 ustanovujúce systém Spoločenstva pre oslobodenie od cla (1), a najmä na jeho článok 76,
   so zreteľom na žiadosť vlády Talianskej republiky zo 14. marca 2017 o bezcolný dovoz tovaru určeného na bezplatné poskytnutie obetiam zemetrasení, ktoré postihli Taliansko v auguste a októbri 2016,
   keďže:

               (1)

               Zemetrasenia, aké sa vyskytli v Taliansku 24. augusta a 26. a 30. októbra 2016, predstavujú živelnú pohromu v zmysle kapitoly XVII oddielu C nariadenia (ES) č. 1186/2009, a existuje teda dôvod na schválenie bezcolného dovozu tovaru, ktorý spĺňa požiadavky článkov 74 až 80 uvedeného nariadenia.

               (2)

               Talianska republika by mala Komisiu informovať o povahe a množstvách jednotlivého tovaru oslobodeného od cla určeného pre obete zemetrasení, ktoré sa vyskytli v Taliansku v roku 2016, o organizáciách, ktoré schválila na uskutočnenie distribúcie daného tovaru alebo jeho poskytnutie, a o opatreniach prijatých na zabránenie tomu, aby sa tovar použil inak než pre obete na zmiernenie následkov danej živelnej pohromy.

               (3)

               Oslobodenie od cla by sa malo priznať pre dovoz, ktorý sa uskutoční odo dňa, keď sa vyskytlo prvé zemetrasenie.

               (4)

               S ostatnými členskými štátmi prebehli konzultácie v súlade s článkom 76 nariadenia (ES) č. 1186/2009,

         PRIJALA TOTO ROZHODNUTIE:
   Článok 1
   1.   Dovážaný tovar je oslobodený od dovozného cla v zmysle článku 2 ods. 1 písm. a) nariadenia (ES) č. 1186/2009, ak sú splnené tieto podmienky:

               a)

               tovar je určený na jedno z týchto použití:

                           i)

                           bezplatná distribúcia tovaru obetiam zemetrasenia, ktoré postihlo Taliansko v roku 2016, ktorú vykonajú subjekty a organizácie uvedené v písmene c),

                           ii)

                           bezplatné poskytnutie tovaru uvedeným obetiam, pričom daný tovar zostane vo vlastníctve predmetných organizácií;

               b)

               tovar spĺňa požiadavky uvedené v článkoch 75, 78 a 79 nariadenia (ES) č. 1186/2009;

               c)

               tovar dovážajú na prepustenie do voľného obehu štátne orgány alebo organizácie, ktoré schválili príslušné talianske orgány.

         2.   Dovážaný tovar je oslobodený od dovozného cla v zmysle článku 2 ods. 1 písm. a) nariadenia (ES) č. 1186/2009 aj vtedy, ak ho dovážajú na prepustenie do voľného obehu organizácie pôsobiace pri zmierňovaní následkov živelných pohrôm pre svoje potreby počas svojej činnosti pri pomoci obetiam v dôsledku zemetrasení, ktoré postihli Taliansko v roku 2016.
   Článok 2
   Talianska republika Komisii oznámi najneskôr do 30. septembra 2017 tieto informácie:

               a)

               zoznam schválených organizácií uvedených v článku 1 ods. 1;

               b)

               informácie o povahe a množstvách jednotlivého dovážaného tovaru oslobodeného od cla podľa článku 1;

               c)

               opatrenia prijaté na zabezpečenie súladu s článkami 78, 79 a 80 nariadenia (ES) č. 1186/2009, pokiaľ ide o tovar patriaci do rozsahu pôsobnosti tohto rozhodnutia.

         Článok 3
   Článok 1 sa uplatňuje na dovoz uskutočnený od 24. augusta 2016 do 30. júna 2017.
   Článok 4
   Toto rozhodnutie je určené Talianskej republike.

      V Bruseli 13. júna 2017

            Za Komisiu

         Pierre MOSCOVICI

            člen Komisie

      (1)  Ú. v. EÚ L 324, 10.12.2009, s. 23.


title: 2009/872/ES: Rozhodnutie Komisie z  30. novembra 2009 , ktorým sa zriaďuje Výbor expertov Európskej únie pre zriedkavé choroby

text:
               2.12.2009

               SK

               Úradný vestník Európskej únie

               L 315/18

      ROZHODNUTIE KOMISIE

   z 30. novembra 2009,
   ktorým sa zriaďuje Výbor expertov Európskej únie pre zriedkavé choroby
   (2009/872/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva, a najmä na jej článok 152,
   keďže:

               (1)

               V bielej knihe Komisie Spoločne za zdravie: strategický prístup pre EÚ na obdobie 2008 – 2013 prijatej 23. októbra 2007, ktorou sa rozvíja stratégia EÚ v oblasti zdravia (1), sa zriedkavé choroby zaradili k prioritám na prijatie opatrení.

               (2)

               Európsky parlament a Rada zároveň prijali rozhodnutie č. 1350/2007/ES z 23. októbra 2007, ktorým sa ustanovuje druhý akčný program Spoločenstva v oblasti zdravia (2008 – 2013) (2). Podľa článku 7 ods. 2 a prílohy k tomuto rozhodnutiu sa opatrenia v oblasti generovania a šírenia informácií a poznatkov o zdraví vykonávajú v úzkej spolupráci s členskými štátmi, pričom sa vyvíjajú konzultačné mechanizmy a participačné postupy.

               (3)

               Európska komisia prijala 11. novembra 2008 Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov o zriedkavých chorobách: európske výzvy (3) (ďalej len „oznámenie Komisie“) a Rada prijala 8. júna 2009 odporúčanie Rady o činnosti v oblasti zriedkavých chorôb (4) (ďalej len „odporúčanie Rady“).

               (4)

               Príprava a vykonávanie činností Spoločenstva v oblasti zriedkavých chorôb si vyžaduje úzku spoluprácu so špecializovanými orgánmi v členských štátoch a zúčastnenými stranami.

               (5)

               Preto je potrebný rámec na účely pravidelných konzultácií s týmito orgánmi, s manažérmi projektov podporovaných Európskou komisiou v oblasti výskumu a opatrení zameraných na verejné zdravie a s inými príslušnými zúčastnenými stranami, ktoré sú činné v tejto oblasti.

               (6)

               Potreba rámca sa odzrkadlila v oznámení KOM(2008) 679 v konečnom znení o zriedkavých chorobách. V bode 7 oznámenia sa odporúča, aby Komisii pomáhal Poradný výbor Európskej únie pre zriedkavé choroby.

               (7)

               Výbor nepôsobí ako výbor v zmysle rozhodnutia Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (5).

         ROZHODLA TAKTO:
   Článok 1
   Komisia týmto zriaďuje výbor expertov pre zriedkavé choroby, ďalej len „výbor“.
   Článok 2
   1.   Výbor, ktorý koná vo verejnom záujme, pomáha Komisii pri formulovaní a vykonávaní činností Spoločenstva v oblasti zriedkavých chorôb a napomáha výmene dôležitých skúseností, politík a praktík medzi členskými štátmi a rôznymi zúčastnenými stranami.
   2.   Úlohy výboru nezahŕňajú otázky, na ktoré sa vzťahuje nariadenie Európskeho parlamentu a Rady (ES) č. 141/2000 zo 16. decembra 1999 o liekoch na ojedinelé ochorenia (6), a otázky, ktoré patria k úlohám Výboru pre lieky na ojedinelé ohorenia (Committee for Orphan Medicinal Products, COMP) zriadeného článkom 4 uvedeného nariadenia, ako ani otázky, ktoré patria k úlohám farmaceutického výboru zriadeného rozhodnutím Rady (EHS) 75/320/EHS (7).
   3.   Na dosiahnutie cieľov uvedených v odseku 1 výbor:

               a)

               pomáha Komisii pri monitorovaní, hodnotení a šírení výsledkov opatrení prijatých na úrovni Spoločenstva a na vnútroštátnej úrovni v oblasti zriedkavých chorôb;

               b)

               prispieva k realizácii opatrení Spoločenstva v danej oblasti, najmä analýzou výsledkov a návrhmi na zlepšenie prijatých opatrení;

               c)

               prispieva k vypracúvaniu správ Komisie o implementácii oznámenia Komisie a odporúčania Rady;

               d)

               prijíma stanoviská, odporúčania alebo podáva správy Komisii buď na jej žiadosť, alebo z vlastnej iniciatívy;

               e)

               pomáha Komisii v medzinárodnej spolupráci, pokiaľ ide o otázky týkajúce sa zriedkavých chorôb;

               f)

               pomáha Komisii pri vypracúvaní pokynov, odporúčaní a akýchkoľvek iných opatrení vymedzených v oznámení Komisie a v odporúčaní Rady;

               g)

               predkladá Komisii výročnú správu svojej činnosti.

         4.   Výbor prijme svoj rokovací poriadok po dohode s Komisiou.
   Článok 3
   1.   Výbor sa skladá z 51 členov a zodpovedajúcich náhradníkov, t. j.:

               a)

               jedného zástupcu z každého členského štátu z ministerstiev alebo vládnych agentúr zodpovedných za zriedkavé choroby, zástupcu menuje vláda každého členského štátu;

               b)

               štyroch zástupov organizácií zastupujúcich pacientov;

               c)

               štyroch zástupcov farmaceutického priemyslu;

               d)

               deviatich predstaviteľov prebiehajúcich a/alebo ukončených projektov Spoločenstva v oblasti zriedkavých chorôb financovaných programami Spoločenstva zameranými na opatrenia v oblasti zdravia (8) vrátane troch členov pilotných európskych referenčných sietí v oblasti zriedkavých chorôb;

               e)

               šiestich zástupcov prebiehajúcich a/alebo ukončených projektov v oblasti zriedkavých chorôb financovaných rámcovými programami Spoločenstva v oblasti výskumu a technického rozvoja (9);

               f)

               jedného zástupcu Európskeho centra pre prevenciu a kontrolu chorôb (European Centre for Disease Prevention and Control, ECDC), ktorého mandát zriadený v súlade s nariadením Európskeho parlamentu a Rady (ES) č. 851/2004 z 21. apríla 2004, ktorým sa zriaďuje Európske centrum pre prevenciu a kontrolu chorôb (10), zahŕňa činnosti v oblasti objavujúcich sa zriedkavých infekčných chorôb.

         Na požiadanie vlád príslušných štátov sa Komisia môže rozhodnúť, že rozšíri zloženie výboru o zástupcov z každého štátu EZVO, ktoré sú stranami Dohody o Európskom hospodárskom priestore, z ministerstva alebo vládnej agentúry zodpovednej za zriedkavé choroby a menovaných vládou príslušného štátu.
   2.   Zasadnutí výboru sa môžu zúčastňovať aj zástupcovia Komisie, Európskej agentúry pre lieky (European Medicines Agency, EMEA), ako aj predseda alebo podpredseda Výboru pre lieky na ojedinelé ohorenia (COMP).
   3.   Zástupcom medzinárodných a profesijných organizácií a iných združení činných v oblasti zriedkavých chorôb môže byť na základe náležite odôvodnených žiadostí predložených Komisii udelený status pozorovateľa.
   4.   Komisia vymenuje členov výboru podľa skupín uvedených v písmenách b) až e) odseku 1 zo zoznamu vhodných kandidátov vytvoreného po uverejnení výzvy na vyjadrenie záujmu v Úradnom vestníku Európskej únie a na webovej stránke Komisie. Vo výzve na vyjadrenie záujmu sú špecifikované požadované kvalifikácie a podmienky členstva vo výbore. Všetci členovia výboru sa zaväzujú konať vo verejnom záujme.
   5.   Členovia výboru patriaci do skupín uvedených v písmenách b) až e) sa zaväzujú konať nezávisle. Pri vykonávaní svojich úloh vyplývajúcich z členstva vo výbore nepodliehajú riadeniu orgánu pôvodu.
   Článok 4
   Funkčné obdobie členov výboru je tri roky a ich členstvo je možné obnoviť. Členovia výboru zostávajú vo funkcii až dovtedy, kým nebudú nahradení.
   Funkčné obdobie členov končí pred uplynutím trojročného obdobia v prípade ich odstúpenia, ukončenia členstva v organizácii, ktorú zastupujú, trvalej neschopnosti zúčastňovať sa zasadnutí, neschopnosti účinne prispievať k rokovaniam výboru, nerešpektovania podmienok stanovených v článku 287 Zmluvy o založení Európskeho spoločenstva alebo v prípade následného nesplnenia požiadaviek na kvalifikáciu a podmienok špecifikovaných vo výzve na vyjadrenie záujmu. Funkčné obdobie členov sa môže takisto skončiť, ak organizácia, ktorá ich nominovala, žiada ich výmenu.
   Členovia, ktorých funkčné obdobie končí pred uplynutím trojročného obdobia, môžu byť na zostávajúce obdobie svojho mandátu nahradení.
   Článok 5
   1.   Výbor volí predsedu a troch podpredsedov na jednoročné funkčné obdobie z rôznych kategórií členov výboru v súlade s postupom stanoveným v článku 10. Podpredsedovia zastupujú predsedu počas jeho neprítomnosti.
   2.   Predseda a podpredsedovia spolu so zástupcom Komisie predstavujú grémium výboru, ktoré pripravuje prácu výboru.
   3.   Sekretariát výboru zabezpečuje Komisia. Zápisnicu zo zasadnutí výboru vypracúva Komisia.
   Článok 6
   Grémium výboru môže pozvať každú osobu, ktorá je osobitne kvalifikovaná v príslušnej oblasti programu rokovania, aby sa zapojila do práce výboru ako externý expert.
   Externí experti sa zapájajú len do práce v danej oblasti, pre ktorú sa ich účasť vyžaduje.
   Článok 7
   1.   Výbor môže zriaďovať dočasné pracovné skupiny. Tieto skupiny sa môžu zriaďovať najmä vtedy, keď sa vyžaduje práca dočasného alebo charakteru ad hoc, ako je napr. vypracúvanie návrhov na vedecké témy alebo reakcií na špecifické otázky, ktoré nastolí výbor v súvislosti so špecifickými vedeckými oblasťami.
   2.   Pracovné skupiny pozostávajú z externých expertov vybraných podľa ich špecifickej expertízy.
   3.   Výbor prijíma mandát pre každú pracovnú skupinu, pričom uvedie jej ciele, zloženie, frekvenciu zasadnutí a trvanie jej činnosti.
   4.   Vypracúvaním svojich stanovísk môže výbor poveriť spravodajcu, ktorým môže byť jeden z jeho členov, alebo môže poveriť externého experta úlohou vypracúvať správy v súlade s rokovacím poriadkom.
   5.   Výbor môže nominovať jedného alebo viacerých členov výboru, aby sa ako pozorovatelia zúčastňovali aktivít ostatných expertných skupín Komisie.
   Článok 8
   S členskými povinnosťami nie je spojená žiadna finančná odmena; výdavky spojené s cestovným a diétami v súvislosti so schôdzami výboru a pracovných skupín zriadených podľa článku 7 uhradí Komisia v súlade s platnými správnymi pravidlami.
   Opatrenia prijaté v článkoch 6 a 7, ktoré majú finančný dosah na rozpočet Európskych spoločenstiev, sa vopred predložia na predchádzajúce schválenie Komisii a prijímajú sa v súlade s rozpočtovými pravidlami, ktoré sa vzťahujú na všeobecný rozpočet Európskych spoločenstiev.
   Článok 9
   Výbor zvoláva Komisia a schádza sa v jej priestoroch. Schádza sa aspoň trikrát za rok.
   Článok 10
   1.   Kvórum požadované na prijatie stanovísk, správ alebo odporúčaní výborom sa dosiahne vtedy, keď sú prítomné dve tretiny členov výboru.
   2.   Vždy, keď je to možné, sa vedecké stanoviská, správy alebo odporúčania výboru prijímajú na základe konsenzu. Ak takýto konsenzus nie je možné dosiahnuť, prijme sa stanovisko väčšinou členov výboru, ktorí sú prítomní.
   3.   Keď Komisia žiada výbor o stanovisko alebo odporúčanie, môže určiť termín, do ktorého by toto stanovisko malo byť vydané.
   4.   Názory vyjadrené rôznymi skupinami zastúpenými vo výbore sa zaznamenajú do zápisnice, ktorá sa odovzdá Komisii. Ak požadované stanovisko výbor jednomyseľne schválil, vypracuje spoločné závery, ktoré sa pripoja k zápisnici.
   5.   Návrhy stanovísk a odporúčaní sa po schválení predsedom môžu predložiť sekretariátu výboru na prijatie písomným postupom, ktorý sa má stanoviť v rokovacom poriadku výboru. Takýto písomný postup by sa však mal byť v najvyššej možnej miere obmedzovať na naliehavé opatrenia, ktoré je potrebné prijať medzi dvoma naplánovanými zasadnutiami.
   Článok 11
   Bez toho, aby bol dotknutý článok 287 Zmluvy, od členov výboru sa vyžaduje, aby nezverejňovali informácie získané v priebehu činnosti vo výbore, jeho podskupinách alebo pracovných skupinách, keď ich Komisia informuje, že požadované stanovisko alebo položená otázka sa týka dôvernej veci.
   V takýchto prípadoch sa na schôdzach zúčastňujú len členovia výboru a zástupcovia Komisie.
   Článok 12
   Tento výbor nahrádza súčasnú pracovnú skupinu Európskej únie pre zriedkavé choroby vytvorenú na základe rozhodnutia Komisie 2004/192/ES z 25. februára 2004, ktorým sa prijíma pracovný plán na rok 2004 na vykonanie programu činnosti Spoločenstva v oblasti verejného zdravia (2003 až 2008) vrátane ročného pracovného programu pre granty (11).

      V Bruseli 30. novembra 2009

            Za Komisiu

         Androulla VASSILIOU

            členka Komisie

      (1)  KOM(2007) 630 v konečnom znení, 23.10.2007.

      (2)  Ú. v. EÚ L 301, 20.11.2007, s. 3.

      (3)  KOM(2008) 679 v konečnom znení, 11.11.2008.

      (4)  Ú. v. EÚ C 151, 3.7.2009, s. 7.

      (5)  Ú. v. ES L 184, 17.7.1999, s. 23.

      (6)  Ú. v. ES, L 18, 22.1.2000, s. 1.

      (7)  Ú. v. ES L 147, 9.6.1975, s. 23.

      (8)  Ú. v. ES L 155, 22.6.1999, s. 1; Ú. v. ES L 271, 9.10.2002, s. 1; Ú. v. EÚ L 301, 20.11.2007.

      (9)  Ú. v. EÚ L 412, 30.12.2006, s. 1.

      (10)  Ú. v. EÚ L 142, 30.4.2004, s. 1.

      (11)  Ú. v. EÚ L 60, 27.2.2004, s. 58.


title: 2010/92/CFSP: Rozhodnutie Rady 2010/92/SZBP z  15. februára 2010 , ktorým sa predlžujú reštriktívne opatrenia voči Zimbabwe

text:
               16.2.2010

               SK

               Úradný vestník Európskej únie

               L 41/6

         ROZHODNUTIE RADY 2010/92/SZBP
   z 15. februára 2010,
   ktorým sa predlžujú reštriktívne opatrenia voči Zimbabwe
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 19. februára 2004 prijala spoločnú pozíciu 2004/161/SZBP o obnovení reštriktívnych opatrení voči Zimbabwe (1).

               (2)

               Spoločnou pozíciou Rady 2009/68/SZBP (2) prijatou 26. januára 2009 sa spoločná pozícia 2004/161/SZBP predĺžila do 20. februára 2010.

               (3)

               S prihliadnutím na situáciu v Zimbabwe, najmä na nedostatočný pokrok vo vykonávaní globálnej politickej dohody podpísanej v septembri 2008, by sa reštriktívne opatrenia ustanovené v spoločnej pozícii 2004/161/SZBP mali predĺžiť o ďalších 12 mesiacov.

               (4)

               Neexistujú však už dôvody na to, aby boli niektoré osoby a subjekty ďalej vedené na zozname osôb, subjektov a orgánov, na ktoré sa vzťahuje spoločná pozícia 2004/161/SZBP. Zoznam uvedený v prílohe k spoločnej pozícii 2004/161/SZBP by sa mal zodpovedajúcim spôsobom zmeniť a doplniť,

         PRIJALA TOTO ROZHODNUTIE:
   Článok 1
   Reštriktívne opatrenia ustanovené v spoločnej pozícii 2004/161/SZBP sa týmto predlžujú do 20. februára 2011.
   Článok 2
   Zo zoznamu uvedenom v prílohe k spoločnej pozícii 2004/161/SZBP sa vyjmú osoby a subjekty uvedené v prílohe k tomuto rozhodnutiu.
   Článok 3
   Toto rozhodnutie nadobúda účinnosť dňom jeho prijatia.
   Článok 4
   Toto rozhodnutie sa uverejní v Úradnom vestníku Európskej únie.

      V Bruseli 15. februára 2010

            Za Radu

            predseda

         Á. GABILONDO

      (1)  Ú. v. EÚ L 50, 20.2.2004, s. 66.

      (2)  Ú. v. EÚ L 23, 27.1.2009, s. 43.

      PRÍLOHA

         Osoby a subjekty uvedené v článku 2

      I.   OSOBY

                  3.

                  Al Shanfari, Thamer Bin

                  39.

                  Dabengwa, Dumiso

                  54.

                  Hove, Richard

                  57.

                  Jangara (a.k.a. Changara), Thomsen

                  113.

                  Msika, Joseph W.

                  203.

                  Zvinavashe, Vitalis

            II.   SUBJEKTY

                  16.

                  Industrial Development Corporation of Zimbabwe

                  17.

                  Intermarket Holdings Ltd

                  22.

                  Oryx Diamonds Ltd (alias Oryx Natural Resources)

                  27.

                  Scotfin Ltd

                  33.

                  ZB Financial Holdings Ltd (alias Finhold)

                  34.

                  ZB Holdings Ltd

                  37.

                  Zimbabwe Iron and Steel Company (alias Zisco, Ziscosteel)

                  39.

                  Zimre Holdings Ltd

                  40.

                  Zimre Reinsurance Company (PVT) Ltd


title: 2004/618/ES: Rozhodnutie Rady z 11. augusta 2004 o uzavretí Dohody vo forme výmeny listov medzi Európskym spoločenstvom a Pakistanom podľa článku XXVIII GATT 1994 v súvislosti s úpravou povolení týkajúcich sa ryže stanovených v ES zozname CXL pripojenom ku GATT 1994

text:
               28.8.2004

               SK

               Úradný vestník Európskej únie

               L 279/23

         ROZHODNUTIE RADY
   z 11. augusta 2004
   o uzavretí Dohody vo forme výmeny listov medzi Európskym spoločenstvom a Pakistanom podľa článku XXVIII GATT 1994 v súvislosti s úpravou povolení týkajúcich sa ryže stanovených v ES zozname CXL pripojenom ku GATT 1994
   (2004/618/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, najmä na jej článok 133 v súvislosti s prvou vetou prvého pododseku článku 300 ods. 2,
   so zreteľom na návrh Komisie,
   keďže:

               (1)

               26. júna 2003 Rada poverila Komisiu zahájiť rokovania podľa článku XXVIII GATT 1994 so zreteľom na úpravu určitých povolení týkajúcich sa ryže. V súlade s tým spoločenstvo 2. júla 2003 upovedomilo WTO o svojom zámere upraviť určité povolenia v ES zozname CXL.

               (2)

               Rokovania viedla Komisia, ktorá konzultovala s výborom zriadeným podľa článku 133 Zmluvy, v rámci vyjednávacích smerníc vydaných Radou.

               (3)

               Komisia rokovala so Spojenými štátmi americkými, ktoré mali hlavný dodávateľský záujem na produkt kódu HS 1006 20 (lúpaná ryža) a významný dodávateľský záujem na produkte kódu HS 1006 30 (mletá ryža), Thajskom, ktoré malo hlavný dodávateľský záujem na produkt kódu HS 1006 30 (mletá ryža) a významný dodávateľský záujem na produkt kódu HS 1006 20 (lúpaná ryža), a Indiou a Pakistanom, ktoré obe mali významný dodávateľský záujem na produkt kódu HS 1006 20 (lúpaná ryža).

               (4)

               S cieľom zabezpečiť, aby sa dohoda v plnej miere uplatňovala od 1. septembra 2004 a v očakávaní zmeny a doplnenia nariadenia Rady (ES) č. 1785/2003 z 29. septembra 2003 o spoločnej organizácii trhu s ryžou (1) by Komisia mala byť oprávnená prijímať dočasné výnimky z tohto nariadenia.

               (5)

               Opatrenia potrebné na vykonanie tohto rozhodnutia by sa mali prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (2).

               (6)

               Komisia úspešne dojednala Dohodu vo forme výmeny listov medzi Európskym spoločenstvom a Pakistanom. Dohoda by sa mala preto schváliť,

         ROZHODLA TAKTO:
   Článok 1
   Dohoda vo forme výmeny listov medzi Európskym spoločenstvom a Pakistanom podľa článku XXVIII GATT 1994 v súvislosti s úpravou povolení týkajúcich sa ryže stanovených v ES zozname CXL pripojenom ku GATT 1994, sa týmto schvaľuje v mene spoločenstva.
   Znenie dohody je pripojené k tomuto rozhodnutiu.
   Článok 2
   V rozsahu nevyhnutnom na umožnenie uplatňovania tejto dohody v plnej miere do 1. septembra 2004 sa Komisia môže odchýliť od nariadenia (ES) č. 1785/2003, a to v súlade s postupom uvedeným v článku 3 ods. 2 tohto rozhodnutia, až do zmeny a doplnenia tohto nariadenia, ale najneskôr do 30. júna 2005.
   Článok 3
   1.   Komisii pomáha Riadiaci výbor pre obilniny zriadený podľa článku 25 nariadenia (ES) č. 1784/2003 z 29. septembra 2003 o spoločnej organizácii trhu s obilninami (3).
   2.   Pri odkaze na tento odsek sa uplatňujú články 4 a 7 rozhodnutia 1999/468/ES.
   Lehota stanovená v článku 4 ods. 3 rozhodnutia 1999/468/ES je jeden mesiac.
   3.   Výbor prijme svoj rokovací poriadok.
   Článok 4
   Týmto sa predseda Rady poveruje určiť osobu(y) splnomocnenú(é) na podpis dohody s cieľom zaviazať spoločenstvo (4).

      V Bruseli 11. augusta 2004

            Za Radu

            predseda

         B. BOT

      (1)  Ú. v. EÚ L 270, 21.10.2003, s. 96.

      (2)  Ú. v. ES L 184, 17.7.1999, s. 23.

      (3)  Ú. v. EÚ L 270, 21.10.2003, s. 78.

      (4)  Dátum nadobudnutia platnosti dohody bude uverejnený v Úradnom vestníku Európskej únie.
   DOHODA VO FORME VÝMENY LISTOV
   medzi Európskym spoločenstvom a Pakistanom podľa článku XXVIII GATT 1994 v súvislosti s úpravou povolení týkajúcich sa ryže stanovených v ES zozname CXL pripojenom ku GATT 1994
   Vážený pane,
   po rokovaniach medzi Európskym spoločenstvom (ES) a Pakistanom podľa článku XXVIII GATT 1994 v súvislosti s úpravou povolení týkajúcich sa ryže stanovených v ES zozname CXL pripojenom k Všeobecnej dohode o clách a obchode 1994 (GATT 1994), ES súhlasí so závermi uvedenými nižšie.
   Konečný dovozný režim
   Colná sadzba na lúpanú ryžu (CN kód 1006 20) je 65 eur/tona.
   So zreteľom na dovozný režim lúpanej ryže (CN kódy 1006 20 17 a 1006 20 98) odrôd Kernel (Basmati), Basmati 370, Pusa Basmati a Super Basmati je zvláštna viazaná colná sadzba ES nula. Na tento účel:

               —

               sa vytvorí kontrolný systém spoločenstva založený na analýze DNA na hraniciach; Pakistan bude aktívne spolupracovať s ES na vytvorení takéhoto kontrolného systému a ES poskytne náležitú technickú pomoc v tejto veci,

               —

               sa rozumie, že ryža Basmati uvedených odrôd sa produkuje v určitých geografických oblastiach a že Pakistan bude chrániť ryžu Basmati ako geografické označenie. ES by uvítalo žiadosť na ochranu ryže Basmati ako geografického označenia podľa nariadenia Rady (ES) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín (1). ES spracuje akúkoľvek takúto žiadosť čo možno najrýchlejšie. ES poskytne akúkoľvek potrebnú technickú pomoc v tejto veci.

         Dočasná dohoda
   Od 1. septembra 2004 do dátumu nadobudnutia účinnosti vyššie uvedeného kontrolného systému spoločenstva, ES uplatní prechodný režim na lúpanú ryžu (CN kódy 1006 20 17 a 1006 20 98) odrôd uvedených vyššie, založený na týchto prvkoch.
   Uplatňovaná autonómna colná sadzba ES je nula. Ak sa však objaví narušenie trhu, ES bude konzultovať s príslušnými pakistanskými orgánmi, aby sa dohodlo vhodné riešenie. Ak sa nedosiahne dohoda, ES si vyhradzuje právo vrátiť sa k viazanej colnej sadzbe 65 eur/tona na lúpanú ryžu (CN kód 1006 20).
   Všeobecné ustanovenia
   Na účely tejto dohody:

               —

               ES stanoví samostatné tarifné riadky pre ryžu Basmati odrôd uvedených v dohodách s Indiou a Pakistanom,

               —

               príslušné pakistanské orgány budú pokračovať vo vydávaní certifikátov pravosti pred vydaním dovozných licencií, čo znamená, že súčasný systém udeľovania certifikátov pravosti sa zachová.

         ES uznáva, že Pakistan má iniciačné vyjednávacie práva ohľadne povolení špecifikovaných v tomto liste.
   Túto dohodu strany schvália v súlade s ich vlastnými postupmi.
   Ustanovenia tejto dohody nadobudnú účinnosť od 1. septembra 2004.
   Bol by som vďačný, ak by ste mohli potvrdiť súhlas Vašej vlády s vyššie uvedeným.
   Prijmite, prosím, pane, ubezpečenie o mojej najhlbšej úcte.

      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      Έγινε στις Βρυξέλλες, στις
      Done at Brussels,
      Fait à Bruxelles, le
      Fatto a Bruxelles, addì
      Briselÿ,
      Priimta Briuselyje,
      Kelt Brüsszelben,
      Magÿmula fi Brussel,
      Gedaan te Brussel,
      Sporzÿdzono w Brukseli, dnia
      Feito em Bruxelas,
      V Bruseli
      V Bruslju,
      Tehty Brysselissä
      Utfärdat i Bryssel den

      Por la Comunidad Europea
      Za Evropské společenstvί
      For Det Europæiske Fællesskab
      Für die Europäische Gemeinschaft
      Euroopa Ühenduse nimel
      Για την Ευρωπαϊκή Κοινότητα
      For the European Community
      Pour la Communauté européenne
      Per la Comunità europea
      Eiropas Kopienas vārdā
      Europos bendrijos vardu
      az Európai Közösség részéről
      Għall-Komunità Ewropea
      Voor de Europese Gemeenschap
      W imieniu Wspólnoty Europejskiej
      Pela Comunidade Europeia
      Za Európske spoločenstvo
      za Evropsko skupnost
      Euroopan yhteisön puolesta
      På Europeiska gemenskapens vägnar

   Vážený pane,
   je mi cťou potvrdiť prijatie Vášho listu s dnešným dátumom, znejúceho takto:
   „Po rokovaniach medzi Európskym spoločenstvom a Pakistanom podľa článku XXVIII GATT 1994 v súvislosti s úpravou povolení týkajúcich sa ryže stanovených v ES zozname CXL pripojenom k Všeobecnej dohode o clách a obchode 1994 (GATT 1994), ES súhlasí so závermi uvedenými nižšie.
   Konečný dovozný režim
   Colná sadzba na lúpanú ryžu (CN kód 1006 20) je 65 eur/tona.
   So zreteľom na dovozný režim lúpanej ryže (CN kódy 1006 20 17 a 1006 20 98) odrôd Kernel (Basmati), Basmati 370, Pusa Basmati a Super Basmati je zvláštna viazaná colná sadzba ES nula. Na tento účel:

               —

               sa vytvorí kontrolný systém spoločenstva založený na analýze DNA na hraniciach; Pakistan bude aktívne spolupracovať s ES na vytvorení takéhoto kontrolného systému a ES poskytne náležitú technickú pomoc v tejto veci,

               —

               sa rozumie, že ryža Basmati uvedených odrôd sa produkuje v určitých geografických oblastiach a že Pakistan bude chrániť ryžu Basmati ako geografické označenie. ES by uvítalo žiadosť na ochranu ryže Basmati ako geografického označenia podľa nariadenia Rady (ES) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín (2). ES spracuje akúkoľvek takúto žiadosť čo možno najrýchlejšie. ES poskytne akúkoľvek potrebnú technickú pomoc v tejto veci.

         Dočasná dohoda
   Od 1. septembra 2004 do dátumu nadobudnutia účinnosti vyššie uvedeného kontrolného systému spoločenstva, ES uplatní prechodný režim na lúpanú ryžu (CN kódy 1006 20 17 a 1006 20 98) odrôd uvedených vyššie, založený na týchto prvkoch.
   Uplatňovaná autonómna colná sadzba ES je nula. Ak sa však objaví narušenie trhu, ES bude konzultovať s príslušnými pakistanskými orgánmi, aby sa dohodlo vhodné riešenie. Ak sa nedosiahne dohoda, ES si vyhradzuje právo vrátiť sa k viazanej colnej sadzbe 65 eur/tona na lúpanú ryžu (CN kód 1006 20).
   Všeobecné ustanovenia
   Na účely tejto dohody:

               —

               ES stanoví samostatné tarifné riadky pre ryžu Basmati odrôd uvedených v dohodách s Indiou a Pakistanom,

               —

               príslušné pakistanske orgány budú pokračovať vo vydávaní certifikátov pravosti pred vydaním dovozných licencií, čo znamená, že súčasný systém udeľovania certifikátov pravosti sa zachová.

         ES uznáva, že Pakistan má iniciačné vyjednávacie práva ohľadne povolení špecifikovaných v tomto liste.
   Túto dohodu strany schvália v súlade s ich vlastnými postupmi.
   Ustanovenia tejto dohody nadobudnú účinnosť od 1. septembra 2004.
   Bol by som vďačný, ak by ste mohli potvrdiť súhlas Vašej vlády s vyššie uvedeným.“
   Pakistan má česť potvrdiť svoj súhlas s obsahom tohto listu.
   Prijmite, prosím, pane, ubezpečenie o mojej najhlbšej úcte.

      Done at Brussels,
      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      Έγινε στις Βρυξέλλες, στις
      Fait à Bruxelles, le
      Fatto a Bruxelles, addì
      Briselÿ,
      Priimta Briuselyje,
      Kelt Brüsszelben,
      Magÿmula fi Brussel,
      Gedaan te Brussel,
      Sporzÿdzono w Brukseli, dnia
      Feito em Bruxelas,
      V Bruseli
      V Bruslju,
      Tehty Brysselissä
      Utfärdat i Bryssel den

      On behalf of Pakistan
      En nombre de Pakistán
      Za Pákistán
      På Pakistans vegne
      Im Namen Pakistans
      Pakistani nimel
      Εξ ονόματος του Πακιστάν
      Au nom du Pakistan
      Per il Pakistan
      Pakistānas vārdā
      Pakistano vardu
      Pakisztán nevében
      Għan-nom tal-Pakistan
      Namens Pakistan
      W imieniu Pakistanu
      Pelo Paquistão
      V mene Pakistanu
      V imenu Pakistana
      Pakistanin puolesta
      På Pakistans vägnar

      (1)  Ú. v. ES L 208, 24.7.1992, s. 1. Nariadenie naposledy zmenené a doplnené nariadením (ES) č. 806/2003 (Ú. v. EÚ L 122. 16.5.2003, s. 1).

      (2)  Ú. v. ES L 208, 24.7.1992, s. 1. Nariadenie naposledy zmenené a doplnené nariadením (ES) č. 806/2003 (Ú. v. EÚ L 122. 16.5.2003, s. 1).


title: Rozhodnutie Rady (EÚ) 2016/123 z 26. októbra 2015 o podpise v mene Európskej únie a predbežnom vykonávaní Dohody o posilnenom partnerstve a spolupráci medzi Európskou úniou a jej členskými štátmi na jednej strane a Kazašskou republikou na strane druhej

text:
               4.2.2016

               SK

               Úradný vestník Európskej únie

               L 29/1

         ROZHODNUTIE RADY (EÚ) 2016/123
   z 26. októbra 2015
   o podpise v mene Európskej únie a predbežnom vykonávaní Dohody o posilnenom partnerstve a spolupráci medzi Európskou úniou a jej členskými štátmi na jednej strane a Kazašskou republikou na strane druhej
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 37 a článok 31 ods. 1,
   so zreteľom na Zmluvu o fungovaní Európskej únie, a najmä na jej článok 91, článok 100 ods. 2 a články 207 a 209 v spojení s článkom 218 ods. 5 a ods. 8 druhým pododsekom,
   so zreteľom na spoločný návrh vysokého predstaviteľa Únie pre zahraničné veci a bezpečnostnú politiku a Európskej komisie,
   keďže:

               (1)

               Rada 13. apríla 2011 poverila Komisiu začať rokovania s Kazašskou republikou o Dohode o posilnenom partnerstve a spolupráci (ďalej len „dohoda“).

               (2)

               Rokovania o dohode boli úspešné a dohoda bola parafovaná 20. januára 2015.

               (3)

               V článku 281 dohody sa stanovuje predbežné vykonávanie dohody ako celku alebo jej časti pred nadobudnutím jej platnosti.

               (4)

               Dohoda by sa mala podpísať v mene Únie a čiastočne predbežne vykonávať až do ukončenia postupov potrebných na jej uzavretie.

               (5)

               Podpis dohody v mene Únie a predbežné vykonávanie častí dohody medzi Úniou a Kazašskou republikou nemá vplyv na rozdelenie právomocí medzi Úniou a jej členskými štátmi v súlade so zmluvami,

         PRIJALA TOTO ROZHODNUTIE:
   Článok 1
   1.   Týmto sa v mene Únie schvaľuje podpis Dohody o posilnenom partnerstve a spolupráci medzi Európskou úniou a jej členskými štátmi na jednej strane a Kazašskou republikou na strane druhej s výhradou jej uzavretia.
   2.   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 3
   1.   V súlade s článkom 281 dohody a pod podmienkou zaslania oznámení stanovených v uvedenom článku sa medzi Úniou a Kazašskou republikou do nadobudnutia platnosti dohody, ale len v rozsahu, v akom sa týkajú záležitostí patriacich do právomocí Únie vrátane záležitostí, ktoré patria do právomoci Únie vymedzovať a vykonávať spoločnú zahraničnú a bezpečnostnú politiku, predbežne vykonávajú tieto časti dohody:

               a)

               hlava I;

               b)

               hlava II: články 4, 5, 9 a 10;

               c)

               hlava III (okrem článkov 56 a 58, článku 62 v rozsahu, v akom sa týka trestnoprávneho presadzovania práv duševného vlastníctva, a článku 147);
               Predbežným vykonávaním článku 141 nie sú dotknuté zvrchované práva členských štátov nad ich zdrojmi uhľovodíkov v súlade s medzinárodným právom vrátane ich práv a povinností ako zmluvných strán Dohovoru Organizácie Spojených národov o morskom práve z roku 1982.

               d)

               hlava IV: kapitoly 5, 6 a 7 (okrem článku 210 písm. c) a článku 212 písm. b), f), g), h) a i)), a kapitoly 12 a 15;

               e)

               hlava V: článok 235 a článok 238 (okrem odsekov 2 a 3);

               f)

               hlava VI: kapitoly 5 a 9;

               g)

               hlava VII;

               h)

               hlava VIII (v rozsahu, v akom sú ustanovenia uvedenej hlavy obmedzené na účely zabezpečenia predbežného vykonávania dohody);

               i)

               hlava IX (okrem článku 281 ods. 7 v rozsahu, v akom sú ustanovenia uvedenej hlavy obmedzené na účely zabezpečenia predbežného vykonávania dohody v súlade s týmto článkom);

               j)

               prílohy I až VII, ako aj protokol o vzájomnej administratívnej pomoci v colných záležitostiach.

         2.   Dátum, od ktorého sa bude dohoda predbežne vykonávať, uverejní Generálny sekretariát Rady v Úradnom vestníku Európskej únie.
   Článok 4
   Toto rozhodnutie nadobúda účinnosť dňom nasledujúcim po jeho prijatí.

      V Luxemburgu, 26. októbra 2015

            Za Radu

            predsedníčka

         F. MOGHERINI


title: 2012/521/EÚ: Rozhodnutie zástupcov vlád členských štátov z  20. septembra 2012 , ktorým sa vymenúva sudca Súdneho dvora

text:
               27.9.2012

               SK

               Úradný vestník Európskej únie

               L 259/5

         ROZHODNUTIE ZÁSTUPCOV VLÁD ČLENSKÝCH ŠTÁTOV
   z 20. septembra 2012,
   ktorým sa vymenúva sudca Súdneho dvora
   (2012/521/EÚ)
   ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 19,
   so zreteľom na Zmluvu o fungovaní Európskej únie, a najmä na jej články 253 a 255,
   keďže:

               (1)

               Funkčné obdobie štrnástich sudcov a štyroch generálnych advokátov Súdneho dvora uplynie 6. októbra 2012. Vzhľadom k tomu na obdobie od 7. októbra 2012 do 6. októbra 2018 majú byť vymenovaní štrnásti sudcovia a štyria generálni advokáti Súdneho dvora.

               (2)

               Zástupcovia vlád členských štátov 25. apríla 2012 rozhodnutím 2012/244/EÚ (1) vymenovali na obdobie od 7. októbra 2012 do 6. októbra 2018 jedenásť sudcov a troch generálnych advokátov Súdneho dvora. Zástupcovia vlád členských štátov 20. júna 2012 rozhodnutím 2012/345/EÚ (2) vymenovali na to isté obdobie dvoch sudcov a jedného generálneho advokáta Súdneho dvora.

               (3)

               Na dokončenie čiastočnej obmeny sudcov a generálnych advokátov Súdneho dvora by zástupcovia vlád členských štátov mali vymenovať na zostávajúce voľné miesto ďalšieho sudcu.

               (4)

               Na uvoľnené miesto sudcu Súdneho dvora bol ako kandidát navrhnutý pán Anthony BORG BARTHET.

               (5)

               Výbor zriadený článkom 255 Zmluvy o fungovaní Európskej únie poskytol stanovisko k vhodnosti pána Anthonyho BORGA BARTHETA vykonávať funkciu sudcu na Súdnom dvore,

         PRIJALI TOTO ROZHODNUTIE:
   Článok 1
   Pán Anthony BORG BARTHET sa týmto vymenúva za sudcu Súdneho dvora na obdobie od 7. októbra 2012 do 6. októbra 2018.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 20. septembra 2012

            Predseda

         K. KORNELIOU

      (1)  Ú. v. EÚ L 121, 8.5.2012, s. 21.

      (2)  Ú. v. EÚ L 169, 29.6.2012, s. 60.